বিডিটুডে.নেট:সেন্সর বোর্ড বলছে গল্পটি হোলি আর্টিজানের, কিন্তু নির্মাতা কী বলছেন?\nশুটিংয়ের এক বছর পর বাংলাদেশ চলচ্চিত্র সেন্সর বোর্ডের ছাড়পত্র পেয়েছে মোস্তফা সরয়ার ফারুকীর ছবি ‘শনিবার বিকেল’ বা ‘স্যাটারডে আফটারনুন’। দর্শকের জন্য সিনেমাটি এখন পুরোপুরি প্রস্তুত। প্রযোজনা প্রতিষ্ঠান মাস দুয়েকের মধ্যে সিনেমাটি মুক্তি দিতে চাচ্ছে। তবে একটি সংলাপের ব্যাপারে নিজেদের পর্যবেক্ষণ দিয়ে ছবিটির ছাড়পত্র দিয়েছে বাংলাদেশ চলচ্চিত্র সেন্সর বোর্ড কর্তৃপক্ষ। জানা গেছে, বাংলাদেশ চলচ্চিত্র সেন্সর বোর্ডের সদস্যরা ভাবছেন, ছবিটি ঢাকার হোলি আর্টিজান হামলার ঘটনা অবলম্বনে তৈরি হয়েছে।\n২০১৭ সালের ৩০ ডিসেম্বর থেকে সিনেমাটির মহড়ায় অংশ নেন অভিনয়শিল্পীরা। মহড়া শেষে গত বছর ৫ জানুয়ারি ঢাকার কোক স্টুডিওতে ‘শনিবার বিকেল’ ছবির শুটিং শুরু হয়। বাংলাদেশ থেকে এই সিনেমা প্রযোজনা করেছে জাজ মাল্টিমিডিয়া ও ছবিয়াল, আরও আছেন ভারতের শ্যাম সুন্দর দে।\nজাজ মাল্টিমিডিয়ার কর্ণধার আবদুল আজিজ বলেন, ‘ছবিটি নিয়ে আমাদের অনেক প্রত্যাশা। অবশেষে ছাড়পত্র পেয়েছি। আগামী মার্চ মাসের শেষ দিকে ছবিটি প্রেক্ষাগৃহে মুক্তি দেওয়ার পরিকল্পনা করছি। যদি তা সম্ভব না হয়, তাহলে ছবিটি দেখার জন্য এপ্রিল মাস পর্যন্ত দর্শকদের অপেক্ষা করতে হবে।’\n‘শনিবার বিকেল’ ২০১৬ সালে গুলশানের হোলি আর্টিজান বেকারিতে ঘটে যাওয়া সন্ত্রাসী আক্রমণ ও জিম্মিদশাকে অবলম্বন করে। বিদেশি সংবাদমাধ্যম ‘ভ্যারাইটি’কে পরিচালক মোস্তফা সরয়ার ফারুকী জানান বিষয়টি।\nএদিকে ‘শনিবার বিকেল’ ছবিটি নিয়ে বাংলাদেশ চলচ্চিত্র সেন্সর বোর্ডের সদস্য ইফতেখার উদ্দিন নওশাদ বলেন, ‘ছবিটি ভালো লেগেছে। আমার মনে হয়েছে, ছবিটির গল্পের সঙ্গে হোলি আর্টিজান হামলার ঘটনার যথেষ্ট মিল রয়েছে। তবে এ বিষয়ে পরিচালক ভালো বলতে পারবেন। কারণ পরিচালক সরাসরি হোলি আর্টিজান বিষয়ে এই সিনেমায় কিছুই বলেনি, একটি আক্রমণ বুঝিয়েছেন। তবে গল্পটা আসলে একই। কারিগরি দিক থেকে ছবিটি খুবই সমৃদ্ধ।’\nবাংলাদেশ চলচ্চিত্র সেন্সর বোর্ডের আরেক সদস্য ও চলচ্চিত্র পরিচালক সমিতির সভাপতি মুশফিকুর রহমান গুলজার বলেন, ‘ভালো চলচ্চিত্রের সব গুণ এই সিনেমায় আছে। মোস্তফা সরয়ার ফারুকী অন্য ধরনের একটি সিনেমা বানাতে চেয়েছেন। আশা করছি, দর্শকদের ছবিটি ভালো লাগবে।’\nমোস্তফা সরয়ার ফারুকীর এই ছবিতে অভিনয় করেছেন জাহিদ হাসান, তিশা, ইরেশ যাকের, মামুনুর রশীদ প্রমুখ। আছেন ফিলিস্তিনের অভিনেতা ইয়াদ হুরানি ও ভারতের কলকাতার পরমব্রত চট্টোপাধ্যায়।\nবরাবরের মতো মোস্তফা সরয়ার ফারুকী এবারও তাঁর ছবির কাজ গোপনে শেষ করেছেন। ‘শনিবার বিকেল’ ছবির শুটিংয়ের গোপনীয়তার কারণে সবার মনে নানা প্রশ্ন তৈরি হয়। অনেকেই ধারণা করছেন, ছবিটি হোলি আর্টিজানের হামলার ঘটনা নিয়ে, যেমনটা ভেবেছেন বাংলাদেশ চলচ্চিত্র সেন্সর বোর্ড সদস্যরাও। তবে মোস্তফা সরয়ার ফারুকী বলেন, ‘এটা ঠিক যে অনেকেই বলছেন ছবিটি হোলি আর্টিজান ঘটনা নিয়ে। আমি বলব, ছবিটি হোলি আর্টিজান ঘটনার অনুপ্রেরণায় নির্মিত।\nহোলি আর্টিজানে ট্র্যাজেডি যেমন আছে, তেমনি আছে বীরত্বগাথা—এসব আমাদের অনুপ্রেরণা। এটা কোনোভাবেই হোলি আর্টিজান ঘটনা নিয়ে নয়। আমাদের গল্পের চরিত্রগুলোর সঙ্গে হোলি আর্টিজানের ঘটনার কোনো মিল নেই। তবে হোলি আর্টিজানের চরিত্রগুলোর আত্মত্যাগ, কোথাও কোথাও বীরত্বগাথা আছে। এই বীরত্ব এবং আত্মত্যাগ থেকে আমরা উৎসাহিত হয়েছি। আসলে আমি অন্য রকম একটা গল্প বলতে চেয়েছি।’\nছবির নাম ‘শনিবার বিকেল’ বা ‘স্যাটারডে আফটারনুন’ কেন? মোস্তফা সরয়ার ফারুকী বলেন, ‘একটা শনিবার বিকেল, সুন্দর বিকেল, ঝরঝরে বিকেল, চমৎকার বিকেল কী করে দুঃসহ ও বিভীষিকাময় হয়ে উঠল, তা-ই বলতে চেয়েছি। কিন্তু আমাদের গল্পটা শেষ পর্যন্ত বিভীষিকাময় থাকল না, আমাদের গল্পটা শেষ পর্যন্ত আশার। আমাদের গল্পটা বিভীষিকার ব্যাকড্রপে বানানো হলেও শেষ হয় আশা নিয়ে।’


2019 May3May 3, 2019 – Bogura Tribune\nশনিবার বেলা ১১টা নাগাদ আসছে ঘূর্ণিঝড় ফণী\nআগামীকাল বেলা ১১টা নাগাদ খুলনা, যশোর, কুষ্টিয়া, নড়াইল, ঝিনাইদহসহ বেশকটি জেলা অতিক্রম করবে ঘূর্ণিঝড় ফণী। রাতে এ তথ্য নিশ্চিত করেছেন আবহাওয়া অধিদপ্তরের পরিচালক সামছুদ্দিন আহমেদ। ঘূর্ণিঝড়টি পশ্চিমবঙ্গে অবস্থান করছে জানিয়ে বিস্তারিত...\nইতিহাস গড়লেন ফখরুল\nইতিহাস গড়লেন মির্জা ফখরুল ইসলাম আলমগীর। দল ও ফ্রন্টের ৭ জন সদস্য শপথ গ্রহণ করে জাতীয় সংসদে যোগ দিলেও শপথ নেননি তিনি। সংসদেও যোগ দেননি। দলীয় সিদ্ধান্ত অনুযায়ী বিএনপির চারজন বিস্তারিত...\nব্রেইন ভালো হয় কিভাবে? সন্তানদের নিয়ে অনেক মা-বাবাই এই চিন্তা করেন। আড্ডা, পার্টিতে একে অপরের কাছে জানতে চান, ছেলে বা মেয়ের ব্রেইন কেমন? মানুষের ব্রেইন নিয়ে গবেষণা করেন এমন বিজ্ঞানীরা বিস্তারিত...\nবাংলাদেশের শক্তিশালী ৪ ঘূর্ণিঝড়\nভৌগোলিক অবস্থানের কারণেই ঘূর্ণিঝড় প্রবণ অঞ্চল বাংলাদেশ। সত্তরের ঝড় কেড়ে নিয়েছিলো অন্তত ৫ লাখ মানুষের প্রাণ। একানব্বইয়ের জলোচ্ছাসে মৃত্যু হয় এক লাখ ৩৮ হাজার জনের। এরপর হতাহতের সংখ্যা কমে এলেও, বিস্তারিত...\nশুক্রবার সন্ধ্যায় আঘাত হানতে পারে ফণী\nঘূর্ণিঝড় ফণী আরো শক্তিশালী হয়ে উত্তর-পূর্ব দিকে অগ্রসর হচ্ছে। আবহাওয়ার সবশেষ পূর্বাভাস অনুযায়ী ভারতের পশ্চিমবঙ্গ দিয়ে শুক্রবার সন্ধ্যায় বাংলাদেশে আঘাত হানবে ফণী। এতে মোংলা ও পায়রা সমুদ্রবন্দরে ৭ নম্বর ও বিস্তারিত...


হলি আর্টিজান হামলা মামলায় ১০০ জনের সাক্ষ্য\nপ্রকাশ : ২৭ আগস্ট ২০১৯, ১৪:৫৩\nরাজধানীর গুলশানের হলি আর্টিজানে হামলার ঘটনায় করা মামলায় ২১১ জনের মধ্যে ১০০ জনের সাক্ষ্য শেষ হয়েছে।\nসব শেষে সাক্ষ্য দিলেন ইউনাইটেড হাসপাতালের দুই চিকিৎসক ও এক পুলিশ পরিদর্শক।\nমঙ্গলবার (২৭ আগস্ট) ঢাকার সন্ত্রাসবিরোধী বিশেষ ট্রাইব্যুনালের বিচারক মো. মজিবুর রহমানের আদালতে এ দুই চিকিৎসক ও এক পুলিশ পরিদর্শক। সাক্ষ্য শেষে তাদের জেরা করেন আসামিপক্ষের আইনজীবীরা। আদালত পরবর্তী সাক্ষ্য গ্রহণের জন্য ২৯ আগস্ট দিন ধার্য করেন।\nসাক্ষীরা হলেন-ইউনাইটেড হাসপাতালের চিকিৎসক সাদিয়া ইসলাম স্বর্ণা, নাদিম মহবুব ও পুলিশের কাউন্টার টেরোরিজমের পরিদর্শক সফিউদ্দিন শেখ।\nট্রাইব্যুনালের পেশকার রুহুল আমিন গণমাধ্যমকে বিষয়টি নিশ্চিত করেন।\n২০১৬ সালের ১ জুলাই রাতে গুলশানের হলি আর্টিজানে হামলা চালিয়ে বিদেশি নাগরিকসহ ২০ জনকে হত্যা করে জঙ্গিরা। তাদের গুলিতে দুই পুলিশ কর্মকর্তা নিহত হন। পরে অভিযানে পাঁচ জঙ্গি নিহত হয়। ওই ঘটনায় সন্ত্রাসবিরোধী আইনে গুলশান থানায় একটি মামলা করে পুলিশ।\nহলি আর্টিজানে সেনাবাহিনীর অপারেশন থান্ডারবোল্টে নিহত হয় পাঁচ হামলাকারী। তারা হলো- রোহান ইবনে ইমতিয়াজ, মীর সামেহ মোবাশ্বের, নিবরাস ইসলাম, শফিকুল ইসলাম ওরফে উজ্জ্বল ও খায়রুল ইসলাম ওরফে পায়েল।\nএছাড়া এ মামলায় আসামিদের মধ্যে বিভিন্ন ‘জঙ্গি আস্তানায়’ অভিযানে নিহত আটজন হলো-তামীম আহমেদ চৌধুরী, নুরুল ইসলাম মারজান, তানভীর কাদেরী, মেজর (অব.) জাহিদুল ইসলাম ওরফে মুরাদ, রায়হান কবির তারেক, সারোয়ান জাহান মানিক, বাশারুজ্জামান ওরফে চকলেট ও মিজানুর রহমান ওরফে ছোট মিজান।


বাংলাদেশ আওয়ামীলীগের প্রধান মূলনীতিসমূহ – ইস্টিশন ব্লগ\nবাংলাদেশ আওয়ামীলীগের প্রধান মূলনীতিসমূহ\nজনগণের সামাজিক, রাজনৈতিক, অর্থনৈতিক, সাংস্কৃতিক এবং নৈতিক দিকের সর্বাঙ্গীণ কল্যাণ সাধন করাই গণতান্ত্রিক কল্যাণমূলক রাষ্ট্রের অন্যতম লক্ষ্য। এ উদ্দেশ্যে, আমেরিকা, ব্রিটেন বা যুক্তরাজ্য, ভারত এবং আয়ারল্যান্ডসহ পৃথিবীর বিভিন্ন দেশের সংবিধানে রাষ্ট্র পরিচালনার জন্য কতকগুলো মৌলিক নীতি নির্ধারণ করা হয়েছে। এ নীতিগুলো হচ্ছে রাষ্ট্র শাসনের মূলমন্ত্র। যেকোন সরকারের কর্তব্য হলো রাষ্ট্রীয় জীবনের সর্বক্ষেত্রে এগুলোকে বাস্তবায়ন করা।\nঅনুরূপভাবে, বাংলাদেশের সংবিধানেও কতকগুলো রাষ্ট্রীয় মৌলিক নীতি নির্ধারণ করা হয়েছে। বাংলাদেশের মহান সংবিধানের প্রস্তাবনায় বলা হয়েছে যে, “যে সকল মহান আদর্শ বা চেতনা আমাদের বীর বাঙালি জাতিকে জাতীয় মুক্তি সংগ্রামে আত্মনিয়োগ ও বীর শহীদদেরকে প্রাণোৎসর্গ করতে উদ্বুদ্ধ করেছিল তা হল- জাতীয়তাবাদ, সমাজতন্ত্র, গণতন্ত্র এবং ধর্মনিরপেক্ষতাবাদ ও অসাম্প্রদায়িকতা এ মহান সংবিধানের মূলনীতি হবে”। ১৯৭২ সালের মূল সংবিধানের দ্বিতীয়ভাগে ৮নং অনুচ্ছেদ থেকে ২৫নং অনুচ্ছেদ পর্যন্ত রাষ্ট্র পরিচালনার মূলনীতিসমূহ সন্নিবেশিত করা হয়েছে। বাংলাদেশ আওয়ামী লীগ আমাদের মহান স্বাধীনতা যুদ্ধের মূল অনুপ্রেরণা, এ চারটি নীতি ও আদর্শকেই তাদের দলীয় প্রধান মূলনীতি হিসেবে গ্রহণ করেছে। নীচে বাংলাদেশ আওয়ামীলীগের প্রধান চারটি মূলনীতি আলোচনা করা হলঃ\n১. জাতীয়তাবাদ (Nationalism): বাংলাদেশ আওয়ামীলীগের এবং আমাদের মহান সংবিধানের প্রধান চারটি স্তম্ভের মধ্যে একটি অন্যতম স্তম্ভ হচ্ছে জাতীয়তাবাদ। অভিন্ন ভৌগলিক সীমারেখার মধ্যে একই ভাষা, সাহিত্য, সংস্কৃতি, ইতিহাস ও ঐতিহ্যে লালিত, বাঙালি জাতি ভাষা আন্দোলনের সময় থেকে নিজেদেরকে ঐতিহ্য ও মননে পাকিস্তানি জনগোষ্ঠী থেকে আলাদা মনে করতে শুরু করে। বাঙালি সাধারন জনতা ঐক্যবদ্ধভাবে মুক্তি সংগ্রামের মহান চেতনায় উদ্বুদ্ধ হয়ে দেশের স্বাধীনতা ও সার্বভৌমত্ব প্রতিষ্ঠা করে। তাই আমাদের সংবিধানের ৯নং অনুচ্ছেদে বলা হয়, “ভাষাগত ও সংস্কৃতিগত একক সত্তাবিশিষ্ট যা বাঙালি জাতি ঐক্যবদ্ধ ও সংকল্পবদ্ধ সংগ্রাম করে জাতীয় মুক্তিযুদ্ধের মাধ্যমে বাংলাদেশের স্বাধীনতা ও সার্বভৌমত্ব অর্জন করেছিলেন সেই বাঙালি জাতির ঐক্য ও সংহতি তবে বাঙালি জাতীয়তাবাদের ভিত্তি”। বাঙালি জাতির ঐক্য ও সংহতির মূলে রয়েছে ভাষা, সাহিত্য ও সংস্কৃতির অভিন্নতা। বাঙালিরা একটি স্বতন্ত্র জাতি। এ জাতীয়তাবাদের উপর ভিত্তি করেই ঐক্যবদ্ধ সংগ্রামের মাধ্যমে তারা বিশ্বের মানচিত্রে স্বাধীন জাতি হিসেবে আত্মপ্রকাশ করে। বস্তুত আমরা বাঙালি, বাংলা আমাদের মাতৃভাষা, বাংলাদেশ আমাদের মাতৃভূমি। আমরা একটি স্বতন্ত্র, স্বাধীন জাতি। এ স্বাতন্ত্র্যবোধ ও স্বকীয়তাই আমাদেরকে এক সুদৃঢ় ঐক্যে ঐক্যবদ্ধ করেছে।\n২. সমাজতন্ত্র (Socialism): বাংলাদেশ আওয়ামীলীগের এবং আমাদের মহান সংবিধানের অপর একটি মূলনীতি হচ্ছে সমাজতান্ত্রিক বিধিবিধানের উপস্থিতি। বাংলাদেশে একটি শোষণমুক্ত এবং সাম্যবাদী সমাজব্যবস্থা নিশ্চিতভাবে প্রতিষ্ঠা করার উদ্দেশ্যে সমাজতান্ত্রিক অর্থনৈতিক ব্যবস্থা কায়েম করা হবে পুঁজিবাদী সমাজ ব্যবস্থা নয়। আমাদের সংবিধানের ১০নং অনুচ্ছেদে বর্ণিত আছে যে, মানুষের উপর মানুষের শোষণের অবসান করে ন্যায়ানুগ সমাজব্যবস্থা প্রতিষ্ঠা করার উদ্দেশ্যে শোষণহীন সমাজব্যবস্থা কায়েম করা হবে। সমাজতন্ত্রের ব্যাখ্যা প্রসঙ্গে সংবিধানে উল্লেখ করা হয় যে, রাষ্ট্র তার প্রয়োজনে যেকোন ধরনের সম্পত্তিকে রাষ্ট্রীয় মালিকানাধীনে গ্রহণ করতে পারবে। সংবিধানে আরও উল্লেখ করা হয়েছে যে, মেহনতি মানুষকে সকল প্রকার শোষণ ও বঞ্চনা থেকে মুক্তি দেওয়া হবে। রাষ্ট্রের উৎপাদন ও বণ্টন ব্যবস্থার মালিক হবে জনগণ তথা রাষ্ট্র। আইনের ধারা আরোপিত সীমার মধ্যে ব্যক্তিগত মালিকানার বিধানও রাখা হয়।\n৩. গণতন্ত্র (Democracy): বাংলাদেশ আওয়ামীলীগের অন্যতম মূলনীতি হচ্ছে গণতন্ত্র এবং স্বৈরশাসনের অবসান। আমাদের সংবিধানের ১১নং অনুচ্ছেদে এর ব্যাখ্যা দেওয়া হয়েছে। বলা হয়েছে যে, “প্রজাতন্ত্র হবে একটি গণতন্ত্র, যেখানে মৌলিক মানবাধিকার ও স্বাধীনতার নিশ্চয়তা থাকবে; মানবসত্তার মর্যাদা ও মূল্যের প্রতি শ্রদ্ধাবোধ নিশ্চিত হবে”। গণপ্রজাতন্ত্রী বাংলাদেশের রাষ্ট্রনৈতিক ব্যবস্থা হবে গণতান্ত্রিক। প্রাপ্তবয়স্কদের সার্বজনীন ভোটাধিকারের ভিত্তিতে নাগরিকগণ রাজনৈতিক কার্যকলাপে অংশগ্রহণ করতে পারবে। নাগরিকদের মৌলিক অধিকার ও ব্যক্তি স্বাধীনতার নিশ্চয়তা থাকবে। আইনের শাসন প্রতিষ্ঠার মাধ্যমে সামাজিক বৈষম্য দূর করাই হবে গণতন্ত্রের লক্ষ্য। রাষ্ট্রীয় মূলনীতি হিসেবে গণতন্ত্র রাজনৈতিক ও সামাজিক জীবন ব্যবস্থার একটি পরিপূর্ণ রূপ নির্দেশ করবে। গণতন্ত্র শুধু শাসনব্যবস্থার রূপ নির্দেশ করবে না, সামাজিক আদর্শ হিসেবেও কার্যকর ভূমিকা পালন করবে। রাষ্ট্র পরিচালনার সকল স্তরে জনপ্রতিনিধিদের দ্বারা সকল কর্মকাণ্ড পরিচালিত হবে।\n৪. ধর্মনিরপেক্ষতা (Secularism) ও অসাম্প্রদায়িকতা (Non-communal): বাংলাদেশ আওয়ামীলীগের অন্যতম মূল আদর্শ বা নীতি হচ্ছে ধর্মনিরপেক্ষতাবাদ। যে নীতির কারনে বাংলাদেশ আওয়ামী লীগ বাংলাদেশের জন্মলগ্ন থেকেই বাংলাদেশের অন্যান্য রাজনৈতিক দলসমূহ থেকে আলাদা ও স্বতন্ত্র। আমাদের সংবিধানের ১২নং অনুচ্ছেদে ধর্মনিরপেক্ষতার কথা বলা হয়েছে। বাংলাদেশের সকল নাগরিকদের পূর্ণ ধর্মীয় স্বাধীনতা থাকবে। রাজনৈতিক উদ্দেশ্য সাধনের জন্য ধর্মকে ব্যবহার করা যাবে না। প্রত্যেক নাগরিক তার নিজস্ব পছন্দ অনুযায়ী ধর্ম পালন, চর্চা ও প্রচার করতে পারবে। কোন বিশেষ ধর্মাবলম্বী ব্যক্তির প্রতি রাষ্ট্রীয়ভাবে বিশেষ কোন সুযোগ-সুবিধা দেওয়া বা তার প্রতি কোন বৈষম্যমূলক আচরণ করা যাবে না। সমাজজীবন হতে সর্বপ্রকার সাম্প্রদায়িকতার অবসান ঘটিয়ে একটি ধর্মনিরেপক্ষ সমাজ ব্যবস্থা কায়েম করা হবে রাষ্ট্রের মূল লক্ষ্য।\nযা হোক, বাংলাদেশ আওয়ামীলীগের এ বিশেষ ও স্বতন্ত্র আদর্শটি বাংলাদেশের অন্যান্য সাম্প্রদায়িক গোষ্ঠী দ্বারা সেই স্বাধীনতার পর থেকেই বহুল সমালোচিত এবং একটি স্বার্থান্বেষী মহল বরাবরের মতোই বাংলার সাধারণ জনগোষ্ঠীকে ভুল বুঝিয়ে, জনমনে এ নীতিটি সম্পর্কে গুজব ও অপপ্রচার রটিয়ে রাজনৈতিক ফায়দা হাসিলের চেষ্টা করে থাকে। এখানে ধর্মনিরপেক্ষতাবাদ নিয়ে একটু ব্যাখ্যা-বিশ্লেষণ করা একান্ত প্রয়োজন।\nরাষ্ট্র একটি স্বাধীন ভূখণ্ড তথা সুপরিকল্পিতভাবে পরিচালিত প্রতিষ্ঠান। কোন ব্যক্তি বিশেষ নয় বলে, এর নিজের বিশেষ কোন ধর্ম পালন করা আবশ্যক নয়। কিন্তু রাষ্ট্রে বসবাসকারী বিভিন্ন ধর্মাবলম্বী নাগরিকদের ধর্ম-কর্ম পালনে সুযোগ সুবিধা প্রদান করার এবং নিরাপত্তা দেওয়া রাষ্ট্রের তথা সরকারের দায়িত্ব। রাষ্ট্রের কাছে সকল ধর্মাবলম্বীরা সমান। ধর্মের ভিত্তিতে কাউকে বৈষম্য করা যাবে না, নাগরিকদের গণতান্ত্রিক অধিকার তাই বলে।\n১৯৭২ সালের মূল সংবিধানের ১২ নং অনুচ্ছেদে ধর্মনিরপেক্ষতার কথা বলা হয়েছে। মূল সংবিধানে বলা হয়েছিলো যে, বাংলাদেশে কোন বিশেষ ধর্মকে রাষ্ট্রীয় ধর্ম হিসেবে স্বীকৃতি দেয়া হবে না। জনগনের পূর্ণ ধর্মীয় স্বাধীনতা থাকবে। রাজনৈতিক উদ্দেশ্য সাধনের জন্য ধর্মের অপব্যবহার বিলোপ করা হবে। প্রত্যেক ব্যক্তি তার নিজস্ব পছন্দ অনুযায়ী ধর্ম পালন, চর্চা ও প্রচার করতে পারবে। কোন বিশেষ ধর্মাবলম্বী ব্যক্তির প্রতি বিশেষ সুযোগ সুবিধা বা তার প্রতি কোন বৈষম্যমূলক আচরন করা হবে না।\nমোট কথা, সমাজ জীবন হতে সর্বপ্রকার সাম্প্রদায়িকতার অবসান ঘটিয়ে একটি ধর্মনিরপেক্ষ সমাজ ব্যবস্থা কায়েম করা হবে রাষ্ট্রের মূল লক্ষ্য। সুতরাং ধর্ম নিরপেক্ষতার অর্থ ধর্মহীনতা নয়। তাই ৭২ এর সংবিধানের ১২ নং অনুচ্ছেদে উল্লেখ করা হয়েছে যে, “রাষ্ট্র কর্তৃক কোন ধর্মকে রাজনৈতিক মর্যাদা দান, রাজনৈতিক উদ্দেশ্যে ধর্মের ব্যবহার, কোন বিশেষ ধর্ম পালনকারী ব্যক্তির প্রতি বৈষম্য বা তার উপর উৎপীড়ন করা হবে না।”\n১৯৭২ সালের ৭ জুন, রেসকোর্স ময়দানে ধর্মনিরপেক্ষতা সম্পর্কে বাঙালি জাতির জনক বঙ্গবন্ধু শেখ মুজিবুর রহমান বলেন, “বাংলাদেশ হবে ধর্ম নিরপেক্ষ রাষ্ট্র। ধর্মনিরপেক্ষ মানে ধর্মহীনতা নয়। মুসলমান মুসলমানের ধর্ম পালন করবে। হিন্দু তার ধর্ম পালন করবে। খ্রিস্টান তার ধর্ম পালন করবে। বৌদ্ধও তার নিজের ধর্ম পালন করবে। এ মাটিতে ধর্মহীনতা নাই, ধর্মনিরপেক্ষতা আছে। এর একটা মানে আছে। এখানে ধর্মের নামে ব্যবসা চলবে না। ধর্মের নামে মানুষকে লুট করে খাওয়া চলবে না। ধর্মের নামে রাজনীতি করে রাজাকার, আল বদর পয়দা করা বাংলার বুকে আর চলবে না। সাম্প্রদায়িক রাজনীতি করতে দেওয়া হবে না”।\n১৯৭২ সালে, সর্বকালের সর্বশ্রেষ্ঠ বাঙালি, বাঙালি জাতির জনক বঙ্গবন্ধু শেখ মুজিবুর রহমান ধর্মনিরপেক্ষতাকে রাষ্ট্রের মূলনীতি হিসেবে গ্রহণের যৌক্তিকতা ব্যাখ্যা করতে গিয়ে আরও বলেন, “ধর্মনিরপেক্ষতা মানে ধর্মহীনতা নয়। তাতে বাংলার সাড়ে সাত কোটি মানুষের ধর্ম-কর্ম করার অধিকার নিশ্চিত করা হয়েছে। আমরা আইন করে ধর্মকে নিষিদ্ধ করতে চাই না এবং করব না। মুসলমানরা তাদের ধর্ম পালন করবে। তাদের বাধা দেওয়ার ক্ষমতা এই রাষ্ট্রের নাই। হিন্দুরা তাদের ধর্ম পালন করবে, কারো বাধা দেওয়ার মত ক্ষমতা নাই। বৌদ্ধরা তাদের ধর্ম পালন করবে, খৃষ্টানরা তাদের ধর্ম পালন করবে। তাদের বাধা দিতে পারবে না। আমাদের শুধু আপত্তি হলো, ধর্মকে কেউ রাজনৈতিক অস্ত্র হিসেবে ব্যবহার করতে পারবে না। ২৫ বছর আমরা দেখেছি ধর্মের নামে জোচ্চরি, ধর্মের নামে বেঈমানী, ধর্মের নামে অত্যাচার, খুন, ব্যাভিচার বাংলাদেশের মাটিতে চলেছে। ধর্ম অতি পবিত্র জিনিস। পবিত্র ধর্মকে রাজনৈতিক হাতিয়ার হিসেবে ব্যবহার করা চলবে না। যদি কেউ বলে যে ধর্মীয় অধিকার খর্ব করা হয়েছে- আমি বলব, ধর্মীয় অধিকার খর্ব করা হয়নি। সাড়ে সাত কোটি মানুষের ধর্মীয় অধিকার রক্ষায় ব্যবস্থা করেছি।” -(গণপরিষদের ভাষণ, ১২ অক্টোবর ১৯৭২)\nঅপরদিকে, বিদায়ী হজ্বের ভাষণে আমাদের প্রিয় নবী হযরত মুহাম্মদ (স.) মদিনা সনদে বলেছিলেন, “মুসলিম, খ্রীস্টান, ইহুদী, পৌত্তলিক ও অন্যান্য সম্প্রদায় ধর্মীয় ব্যাপারে পূর্ণ স্বাধীনতা ভোগ করবে। কেউ কারো ধর্মীয় কাজে কোন রকম হস্তক্ষেপ করতে পারবে না”।\nসুতরাং, ধর্মনিরপেক্ষতা মতবাদ অত্যন্ত যুগোপযোগী, সহনশীল, আধুনিক জীবন ব্যবস্থার সাথে মানানসই উদারপন্থী একটি নীতি। পৃথিবীর সকল উন্নত রাষ্ট্রগুলো এ উদার রাষ্ট্রনীতি অবলম্বন করে থাকে; কারন এ আদর্শ রাষ্ট্রনীতিতেই আধুনিক রাষ্ট্রের সকল নাগরিকদের সার্বিক কল্যাণ ও শান্তি নিহিত।\nপরিশেষে, যারা নিজেরদেরকে আওয়ামীলীগের সমর্থক বলে দাবী করে থাকে কিন্তু আওয়ামী লীগের উপরোক্ত কোন একটি নীতি বা আদর্শে বিশ্বাসী নন বা রাজনৈতিক অঙ্গনে ভঙ্গ করে থাকে, তারা কখনও প্রকৃত আওয়ামী লীগ সমর্থক নেতাকর্মী হতে পারে না। মূলত, আওয়ামীলীগের এ প্রধান চারটি নীতিতে যে আমাদের মহান মুক্তিযুদ্ধের লক্ষ্য, উদ্দেশ্য এবং চেতনা একীভূত হয়ে আছে। তাই আওয়ামী লীগ সমর্থক সকল নেতাকর্মীদের এ মূলনীতিগুলো সম্পর্কে অনেক ভাল জ্ঞান থাকা উচিত। তানাহলে তারা কখনও বাঙালি জাতির জনক বঙ্গবন্ধু শেখ মুজিবের মতাদর্শ এবং আমাদের মহান মুক্তিযুদ্ধের চেতনায় বিশ্বাসী হতে পারবে না।\nলেখকঃ খোরশেদ আলম, লেখক ও গবেষক\n← মুজিবনগর সরকারের মুক্তিযুদ্ধ পরিচালনায় অসাধারন অবদান\nমহা দুর্নীতিবাজ ও ফেরারি আসামী তারেক রহমান এবং তার দুর্নীতিনামা →


‘অপরাজিতা অপু’ খ্যাত অভিনেত্রীর হাতে চুমু! ‘ডোনা বৌদি জানে?’ সৌরভকে প্রশ্ন নেটজনতার | Bongnews24X7.Com\nপ্রথম পাতা টলিউড ‘অপরাজিতা অপু’ খ্যাত অভিনেত্রীর হাতে চুমু! ‘ডোনা বৌদি জানে?’ সৌরভকে প্রশ্ন নেটজনতার\n‘অপরাজিতা অপু’ খ্যাত অভিনেত্রীর হাতে চুমু! ‘ডোনা বৌদি জানে?’ সৌরভকে প্রশ্ন নেটজনতার\n1 November, 2021, 1:46 PM\nসেপ্টেম্বর থেকেই শুরু হয়েছে জনপ্রিয় টেলিভিশন শো ‘দাদাগিরি’র নতুন সিজন। আর শুরুর দিন থেকেই টিআরপি তালিকায় বেশ ভালো স্থানে রয়েছে সেই শো। প্রত্যেক উইকএন্ডেই টেলিভিশনের একাধিম ধারাবাহিকের তারকারা হাজির হচ্ছেন দাদাগিরির মঞ্চে। তাঁদের সঙ্গে হাসি মজা ঠাট্টা ও খেলা নিয়ে বেশ জমে উঠেছে শো। সেখানেই কিছুদিন পর দেখা যাবে ‘অপরাজিতা অপু’ ধারাবাহিকের বিভিন্ন কলাকুশলীকে। সেই ছবি নিজের সোশ্যাল মিডিয়াতেও শেয়ার করেছেন অপুরাজিতা অপু খ্যাত অভিনেত্রী সুস্মিতা দে। আর সেই ছবি নিয়েই এবার ফ্যাসাদে পড়লেন সৌরভ।\nসুস্মিতার শেয়ার করা সেই ছবিতে দেখা যাচ্ছে, অভিনেত্রীর হাতে চুম্বন করছেন শো-এর সঞ্চালক সৌরভ গঙ্গোপাধ্যায়। ক্যাপশনে সুস্মিতা লেখেন, ‘আমি নিজেকে ভীষণ ভাগ্যবান মনে করছি ওঁর পাশে দাঁড়াতে পেরে।’ শো-এর একটি প্রোমোও শেয়ার হয়েছে। সেখানে সুস্মিতাকে বলতে শোনা যাচ্ছে, তিনি দাদার কত বড় ভক্ত! এরপরই তাঁর হাতে স্নেহের চুম্বন এঁকে দেন সৌরভ। তবে এই ছবি এবং প্রোমো সোশ্যাল মিডিয়ায় ভাইরাল হতেই নেটজনতার কটাক্ষের মুখে পড়েছেন প্রাক্তন ভারত অধিনায়ক।\nসুস্মিতার হাতে সৌরভকে চুম্বন করতে দেখে শোরগোল পড়ে গিয়েছে নেটদুনিয়ায়। তা নিয়ে একাধিক প্রশ্ন তুলেছেন নেটিজেনরা৷ সৌরভকে কটাক্ষ করে তাঁদের প্রশ্ন, ‘ডোনা বৌদি জানেন?’ অনেকে আবার মজা করে বলেছেন, ডোনা গাঙ্গুলি বাড়িতে থাকাকালীন দাদাগিরি মঞ্চে সৌরভের এমন করা মোটেও উচিত হয়নি। ডোনা কেন মেনে নিচ্ছেন এসব? পরে অবশ্য সেই ছবি এবং প্রোমো ডিলিটও করে দেওয়া হয়৷ তবে সবমিলিয়ে সামান্য এক চুম্বন করেই যে বেশ ফ্যাসাদে পড়ে গিয়েছেন সৌরভ, এ কথা বলাই যায়৷


কে হবেন কানাডার পরবর্তী প্রধানমন্ত্রী?\nমু. ওমর ফারুক আকন্দ\n১৯ সেপ্টেম্বর ২০১৯, ২০:৪৬\nআয়তনের দিক দিয়ে পৃথিবীর দ্বিতীয় বৃহত্তম উত্তর আমেরিকার দেশ কানাডা। দেশটির বর্তমান ক্ষমতাসীন দল লিবারেল পার্টির প্রধানমন্ত্রী জাস্টিন ট্রুডো পার্লামেন্ট ভেঙে দিয়ে সাধারণ নির্বাচনের ঘোষণা দিয়েছেন। নির্বাচনী আগামী ২১ অক্টোবর কানাডায় নির্বাচন অনুষ্ঠিত হবে। সেই নির্বাচনী হাওয়া এখন সর্বত্রই। সবার মুখে মুখে একই প্রশ্ন- কে হবেন প্রধানমন্ত্রী, কোন দল গঠন করবে সরকার?\nআসন্ন নির্বাচনকে কেন্দ্র করে টানা ছয় সপ্তাহব্যাপী প্রচার অভিযান শুরুর আগে গত ১১ সেপ্টেম্বর, বুধবার গভর্নর জেনারেল জুলি প্যায়েতের সাথে সাক্ষাতের পর তিনি এ ঘোষণা দেন। এক বক্তব্যে তিনি ট্রুডো বলেন, নির্বাচনী আগামী ২১ অক্টোবর কানাডায় সাধারণ নির্বাচন অনুষ্ঠিত হবে। চার বছর ধরে আমরা অনেক কাজ করেছি। যদিও সত্যি কথা হলো, আমরা সবেমাত্র যাত্রা শুরু করেছি। আগের কনজারভেটিভ সরকারের সঙ্কোচন ও ছাঁটাইয়ের ব্যর্থ নীতিতে ফিরতে চান কি না; কানাডার জনগণ এবার তা-ই ঠিক করবেন। তবে আমার বিশ্বাস দেশবাসী আমাদের অবদান সব সময়ই মনে রাখবেন। আর যার প্রতিক্রিয়া নির্বাচনের মাধ্যমে জানা যাবে।\nকানাডার জনগণকে সোনালি সুদিনের স্বপ্ন দেখিয়ে ২০১৫ সালের নভেম্বর মাসে নিরঙ্কুশ সংখ্যা গরিষ্ঠতা নিয়ে ক্ষমতায় আসে জাস্টিন ট্রুডোর লিবারেল পার্টি। ট্রুডোর নির্বাচনী প্রতিশ্রুতির মধ্যে ছিল, অভিবাসীদের পক্ষে কাজ করা, নারী-পুরুষের সমান অধিকার নিশ্চিত করা, সমপ্রেমীদের অধিকার এবং পরিবেশ সংরক্ষণের মতো গুরুত্বপূর্ণ বিভিন্ন বিষয়। বর্তমান পরিস্থিতিতে দেশের অর্থনীতি ও মানুষের ক্রয়ক্ষমতাই সবচেয়ে বেশি গুরুত্ব পাচ্ছে।\nনির্বাচনী প্রচারণায় তিনি অর্থনীতি এবং জলবায়ু পরিবর্তনের মতো ইস্যুগুলোতে জোর দেবেন। তবে এবার জাস্টিন ট্রুডোকে তীব্র প্রতিদ্বন্দ্বিতার মুখে পড়তে হবে বলে জানাচ্ছে বিভিন্ন বেসরকারি সংস্থার জরিপের ফলাফল। বিশ্লেষকদের মতে, আন্তর্জাতিক অঙ্গনে কানাডার উন্নয়নমূলক নীতির জন্য যতই প্রশংসা হোক না কেন, নিজ দেশে একাধিক কেলেঙ্কারির কারণে ট্রুডোর ভাবমূর্তি বর্তমানে এক ক্ষতির সম্মুখীন হয়েছে। তাছাড়া জনমত সমীক্ষায় দেখা গেছে, ট্রুডা নেতৃত্বাধীন লিবারেল পার্টির ঘাড়েই নিঃশ্বাস ফেলছে প্রতিপক্ষ কনজারভেটিভ পার্টি।\nগত ফেডারেল নির্বাচনে করজারভেটিভ পার্টির হেরে যাওয়ার কারণ ছিলও একাধিক। হারপারের দীর্ঘ সময় শাসনে জনগণ পরিবর্তন প্রত্যাশা করছিল। এ ছাড়া অনেক দিন একই দল বা একই ব্যক্তি ক্ষমতায় থাকলে কিছুটা ‘স্বৈরশাসন’ ভাব চলে আসে। সেজন্য হারপার সরকার বেশ ক’টি ইমিগ্রেশন-বিরোধী বিল পাস করেছিল। তার মধ্যে দ্বিতীয় শ্রেণীর আইন অন্যতম।\nঅন্য দিকে, কনজারভেটিভ পার্টি কখনোই অভিবাসীবান্ধব রাজনৈতিক দল নয়। কনজারভেটিভ পার্টির শ্বেতাঙ্গ মনোভাব দেশটির অভিবাসী ভোটারদের মধ্যে লিবারেল পার্টির দিকে ঝুঁকতে সাহায্য কররে। ফেডারেল নির্বাচনে যার প্রভাব পড়তে পারে বলেই মনে করছেন কানাডার ভোটাররা।\nসম্প্রতি লিবারেল পার্টি দেশটির অন্টারিও প্রাদেশিক নির্বাচনে গো-হারা হেরে যায়। শুধু হেরেই যায়নি, সংসদে তৃতীয় দল হওয়ার জন্য আটটি আসন দরকার হয়, তা থেকেও বঞ্চিত হয়েছে। ফলে অন্টারিওতে টানা ১৫ বছর পর লিবারেল পার্টির শাসনের অবসান ঘটল। এই পরাজয় থেকে হয়তো লিবারেল শিক্ষা নিয়ে আগামী অক্টোবরের নির্বাচনে ঘুরে দাঁড়াতে চেষ্টা করবে।\nবিগত হারপার সরকারের বেশ কিছু বিতর্কিত বিল যা অভিবাসীবিরোধী ছিল; তা গত নির্বাচনের ফলাফলে বেশ প্রভাব ফেলেছিল। এটাই লিবারেলদের বেশ এগিয়ে রাখবে বলে মনে করা হচ্ছে। তাছাড়া কানাডার ইতিহাসে জাস্টিন ট্রুডো অন্যতম মতো জনপ্রিয় প্রধানমন্ত্রী হিসেবে স্থান করে নিয়েছে। রাজনৈতিকভাবে বাদ দিলেও জাস্টিনের ব্যক্তিগত গুণাবলিও শুধু কানাডাবাসীদের মধ্যে নয়; বিশ্ববাসীদেরও নজর কেড়েছে। যদিও তার এবং তার সরকারের কিছু কিছু নেতিবাচক বিষয় সর্বমহলে সমালোচিত হচ্ছে।\nবিভিন্ন জরিপে প্রতিদ্বন্দ্বী প্রধান দুই দল কনজারভেটিভ আর লিবারেলের জনপ্রিয়তার দাঁড়িপাল্লা উঠানামা করছে আর তৃতীয় স্থানে রয়েছে নিউ ডেমোক্র্যাটিক পার্টি (এনডিপি)। এবারের নির্বাচনে ক্ষামতাসীন লিবারেল পার্টির বর্তমান প্রধানমন্ত্রী জাস্টিন ট্রুডো, কনজারভেটিভ পার্টির এন্ড্রু শিয়র ও নিউ ডেমোক্র্যাটিক পার্টির (এনডিপি) জাগমিত সিংয়ের মধ্যে মূল প্রতিদ্বন্দ্বিতা হবে।\nকানাডার বর্তমান সংবিধান ১৯৮২ সালে রচিত হয়। ১৯৮২ সালে জারিকৃত কানাডা অ্যাক্ট অনুসারে, দশটি প্রদেশ এবং তিনটি অঞ্চল নিয়ে গঠিত কানাডা সংসদীয় গণতন্ত্র এবং আইনগত রাজ্যতন্ত্র উভয়ই মেনে চলে। কানাডা একটি ফেডারেশন; যাতে সংসদীয় গণতন্ত্রভিত্তিক সরকারব্যবস্থা এবং একটি সাংবিধানিক রাজতন্ত্র প্রচলিত। রাষ্ট্রের প্রধান রানি দ্বিতীয় এলিজাবেথ।\nকানাডার সরকার দুই ভাগে বিভক্ত। কেন্দ্রীয় সরকার এবং প্রাদেশিক বা আঞ্চলিক সরকার। প্রশাসনিক অঞ্চলগুলোর তুলনায় প্রদেশগুলোতে স্বায়ত্তশাসনের পরিমাণ বেশি। এ সংবিধানে আগের সাংবিধানিক আদেশগুলো একটিমাত্র কাঠামোয় একত্র করা হয় এবং এতে অধিকার ও স্বাধীনতার ওপর একটি চার্টার যোগ করা হয়। এই সংবিধানেই প্রথম কানাডার নিজস্ব স্থানীয় সরকারকে তার সংবিধানের ওপর পূর্ণ ক্ষমতা প্রদান করা হয়। আগে কানাডা ১৮৬৭ সালে প্রণীত ব্রিটিশ উত্তর আমেরিকা অধ্যাদেশবলে পরিচালিত হতো এবং এতে ও এরপরে প্রণীত আইনগুলো ব্রিটিশ সরকারকে কিছু সাংবিধানিক ক্ষমতা প্রদান করা হয়েছিল।\nকরোনাকালীন বাজেট : একটি পর্যালোচনা\nউচ্চ প্রবৃদ্ধি অর্জনের চেয়ে জীবনের গুরুত্ব বেশি\nস্বাস্থ্য খাত : আফসোস! বড়ই আফসোস!\nভারত : ধাঁধা দু’টির জবাব মেলেনি\nআইনজীবী মো: কবির চৌধুরী\nকরোনার খাদ থেকে কিভাবে উঠবে গণমাধ্যম


লিজ মাইটনার: বিস্মৃতির অতলে হারিয়ে যাওয়া ফিশন বিক্রিয়ার জননী\nবিজ্ঞানের ইতিহাসকে এক অর্থে মানুষের ইতিহাসই বলা যায়। মানব ইতিহাসের মতো বিজ্ঞানের ইতিহাসের অনেক গুরুত্বপূর্ণ ক্ষেত্রগুলোতেও দেখা যায়, পুরুষ না হবার কারণে একজন মানুষ তার কাজের প্রাপ্য স্বীকৃতি পায়নি। এটা দুর্ভাগ্যজনক, কিন্তু সত্যি। আর, এই সত্যিগুলো স্বীকার করে নিয়ে সেই মানুষগুলোকে প্রাপ্য কৃতিত্বের যতটুকু সম্ভব, আমাদের দেওয়া উচিত। স্বীকার করে নেওয়া উচিত, একসময় মানুষ তাদের স্বীকৃতি না দিয়ে ভুল করেছিল।\nসম্প্রতি এর একটি বড় উদাহরণ হিসেবে আমরা রোজালিন্ড ফ্র‍্যাংকলিনের ঘটনার কথা শুনে থাকি। ডিএনএ আবিষ্কারের প্রাপ্য স্বীকৃতি থেকে তাকে কীভাবে বঞ্চিত করা হয়েছিল। এরকমই আরেকটি উদাহরণ হলেন লিজে মাইটনার। ফিশন প্রক্রিয়া আবিষ্কারের পেছনে যার অবদান সবচেয়ে বেশি, তার যে নোবেল পুরষ্কার পাওয়ার কথা, তা কি আর বলতে হয়? অথচ তাকে সেই স্বীকৃতি দেওয়া হয়নি। এমনকি আজও অনেক মানুষ তার নাম ঠিকভাবে জানেও না! মানব সভ্যতার যুগান্তকারী আবিষ্কারগুলোর একটির মূল নায়ক শুধু ইহুদি নারী হওয়ায় হারিয়ে গেছেন বিস্মৃতির অতলে।\nসেই মানুষটিকেই আজ আমরা একটু ভালোভাবে জানতে চেষ্টা করব।\nলিজে মাইটনার; Image Source: britannica.com\n৭ নভেম্বর, ১৮৭৮। ভিয়েনা। পরিবারের তৃতীয় সন্তান হিসেবে জন্ম নিল মেয়েটি। লিজে মাইটনার। একে তো মেয়ে, তার উপর জন্মসূত্রে তিনি ইহুদি। তবে কিছুদিনের মধ্যেই তার দুই বোন ক্যাথলিক হয়ে যায়। তিনি নিজেও ধর্মে বদলে হন প্রট্যাস্টেন্ট। কিন্তু পারিবারিক ইহুদি তকমাটি লেগেই ছিল তার নামের পাশে।\nঅস্ট্রিয়ায় সে সময় সরকারিভাবে কোনো মেয়েকে কলেজে পড়ার যোগ্য বলে বিবেচনা করা হতো না। কিন্তু মাইটনারের পরিবারের প্রাইভেট কোথাও পড়ানোর মতো আর্থিক সঙ্গতি ছিল। নাহয় তার পড়াশোনা থেমে যেত ওখানেই।\n১৯০১ সালে সফলভাবে কলেজ শেষ করলেন মাইটনার। স্নাতক সম্পন্ন করতে চলে গেলেন ইউনিভার্সিটি অফ ভিয়েনাতে। প্রকৃতি মাঝে মাঝে কিছু মানুষের ভাগ্য নিজ হাতে খুলে দেয়। নাহয় এত মানুষ থাকতে মাইটনার গিয়ে বোল্টজম্যানের হাতে পড়বেন কেন? শিক্ষক লুডভিগ বোল্টজম্যান তখন বিজ্ঞান জগতের রথী-মহারথীদের একজন। পরমাণু নিয়ে কাজ করলেও বোল্টজম্যানের মূল মনযোগ ছিল স্ট্যাটিসটিক্যাল মেকানিক্স বা পরিসংখ্যানগত বলবিদ্যার দিকে।\nতার তার কাছ থেকে অনুপ্রেরণা পেয়ে মাইটনারও পদার্থবিজ্ঞান নিয়ে পড়লেন। তার মনযোগ গিয়ে পড়ল তেজস্ক্রিয়তায়। ১৯০৫ সালে ডক্টরেট ডিগ্রি পেলেন মাইটনার। ভিয়েনা বিশ্ববিদ্যালয় থেকে তিনিই দ্বিতীয় ডক্টরেট ডিগ্রি পাওয়া নারী।\nএর কিছুদিন পরেই মাইটনারের আবেদন মেনে নিয়ে তাকে লেকচারে যোগ দেওয়ার সুযোগ দেন ম্যাক্স প্ল্যাঙ্ক। বিজ্ঞান জগতের মহারথী হলেও, প্ল্যাঙ্ক এর আগে কোনো নারীকে তার লেকচারে আসতে দিতেন না। যত আবেদন এসেছে, সব নাকচ করে দিয়েছেন। মাইটনার কতটা উজ্জ্বল ছিলেন, সেটা এ থেকে বোঝা যায়। কিছুকাল পরে তিনি প্ল্যাঙ্কের সহকারী হিসেবে কাজ করার সুযোগ পেয়ে যান।\nকিন্তু নারী এবং জন্মসূত্রে ইহুদি হওয়ার দায় তার পিছু ছাড়ছিলই না। সেই দায়ের পরবর্তী আঘাত এসে পড়ল। সে গল্প বলার আগে আরেকটি চরিত্রের সাথে পরিচিত হতে হবে আমাদের। মাইটনারের জীবন ও কাজ নিয়ে বলতে গেলে তার কথা অবধারিতভাবেই চলে আসবে। তিনি অটো হান। মাইটনারের বন্ধু এবং সহকর্মী। কিন্তু আসলেই কি বন্ধু ছিলেন হান?\nহানের সঙ্গে ল্যাবে মাইটনার; Image Source: theconversation.com\nবাবা চেয়েছিল ছেলে স্থপতি হবে। কিন্তু ছেলের পছন্দ ছিল রসায়ন। কলেজের পাঠ চুকিয়ে অটো হান তাই পাড়ি দেন ইংল্যান্ডে। আরেক বিখ্যাত বিজ্ঞানী স্যার উইলিয়াম রামসের অধীনে কাজ করতে গিয়ে হাতে-কলমে শেখেন তেজস্ক্রিয়তার ভেতরের ব্যাপার-স্যাপার। রামসে তাকে অপরিশোধিত রেডিয়াম দিয়েছিলেন বিশুদ্ধ করার জন্য। কাজ করতে গিয়ে হ্যান রামসেকে বললেন, এখানে তো অন্য একটা জিনিস আছে! মূলত ওটা ছিল একটা তেজস্ক্রিয় আইসোটোপ। হান এর নাম দিলেন রেডিও-থোরিয়াম। কিন্তু পড়াশোনা শেষে হান চেয়েছিলেন, কোনো ইন্ডাস্ট্রিতে ঢুকবেন। অর্থসংস্থান তো করা লাগবে।\nএদিকে হানের কাজে মুগ্ধ হয়ে রামসে চিঠি লিখলেন আর্নেস্ট রাদারফোর্ডের কাছে। বললেন, আপনার অধীনে ওকে কাজ করার সুযোগ দিন। ছেলেটাকে আপনার মন্দ লাগবে না! শুধু তা-ই নয়, নিজ দায়িত্বে বার্লিন বিশ্ববিদ্যালয়ে হানকে একটি চাকরিও জুটিয়ে দিলেন তিনি। বেশ কিছু দিন কাজের অভিজ্ঞতা নিয়ে জার্মানিতে ফিরে এলেন অটো হান। ইচ্ছে, তেজস্ক্রিয়-রসায়ন (radiochemistry) নিয়ে কাজ করবেন।\n১৯০৬ সালে জার্মানিতে লিজে মাইটনারের সঙ্গে পরিচয় হয় হানের। একসঙ্গে শুরুতে পাঁচ বছর কাজ করেছেন, এরমাঝেই দুজনে মিলে আবিষ্কার করেছেন বেশ কিছু আইসোটোপ। হান ছিলেন তেজস্ক্রিয়-রসায়নের বিশেষজ্ঞ। এদিকে মাইটনার ছিলেন পদার্থবিজ্ঞানে গ্র‍্যান্ডমাস্টার। একজন ভেতরের কারিকুরি বোঝেন, চিন্তা করে বের করার চেষ্টা করেন, কী করলে কী হবে। কীভাবে বের করা যায় নতুন মৌল বা আইসোটোপ। নতুন জিনিসটার বৈশিষ্ট্যই বা কেমন আর সেটা কী কাজেই বা লাগতে পারে। আরেকজন জানেন, কীভাবে এই কাজগুলো বাস্তবায়ন করা যায়, হাতে-কলমে। নানারকম বিক্রিয়া, এর পেছনের কলকব্জায় তার বিশেষ দক্ষতা।\nতাদের দুজনের সাথে তিন নম্বর আরেকজন মানুষ ছিলেন। অটো ফ্রিস্ক। মাইটনারের তরুণ ভাইপো ও ল্যাব অ্যাসিসটেন্ট। বিভিন্নভাবে মাইটনার ও হানকে সাহায্য করতেন তিনি।\nমাইটনার ও হান মোট ৩০ বছর একসঙ্গে কাজ করেছেন। অনেকভাবেই হান সাহায্য করেছেন মাইটনারকে। এতকিছু বলার উদ্দেশ্য, মাইটনারের কৃতিত্ব হান চুরি করেননি মোটেও। সেরকম কিছু করার তার দরকারই ছিল না। কিন্তু তিনি মাইটনারের কৃতিত্ব গোপন করে অন্যায় করেছিলেন। তবে এই অন্যায়ের পেছনে তার যতটা দোষ, সে সময়ের বিজ্ঞান-সমাজের দায় তারচেয়ে কোনোভাবেই কম ছিল না।\nমাইটনারকে হান না, পুরো বিজ্ঞান-জগত তার প্রাপ্য স্বীকৃতি দিতে অস্বীকৃতি জানিয়েছিল শুধু ইহুদি নারী হওয়ার অপরাধে।\nআগেই বলেছি, মোট ৩০ বছরের ৫ বছর শুরুতে একসঙ্গে কাজ করেছেন তারা দুজন। তারপর দুজনেই যোগ দিয়েছেন কাইজার ভেলহেলম ইন্সটিটিউটে। মজার ব্যাপার হলো, দুজনেই ২টি বিভাগের প্রধান হিসেবে কাজ করছিলেন। সে কালে নারী হয়ে একটি বিভাগের প্রধান হওয়ার জন্য তাকে কতটা সংগ্রাম করতে হয়েছে, সেটা ভাবলে এমনিতেই শ্রদ্ধা চলে আসে। পরবর্তীতে যুগ্মভাবে যেমন চমৎকার সব অর্জন ঝুলিতে পুরেছেন, তেমনি আলাদাভাবেও দারুণ সব কাজ করেছেন তারা। নিউক্লিয়ার ফিজিক্স বা পারমাণবিক গবেষণায় সমান তালে পাল্লা দিয়েছেন আইরিন কুরি, ফ্রেডরিক জুলিয়ট এবং অন্যান্য বিজ্ঞানী দলকে।\n১৯৩৪ সালে এক্ষেত্রে সবচেয়ে সফল কাজগুলোর একটি করলেন এনরিকো ফার্মি। কণাপদার্থবিজ্ঞানের আরেক জাদুকর। মহাবিশ্বের অর্ধেক কণা তার নামে পরিচিত! সহজ করে বললে, মৌলের নিউক্লিয়াসে নিউট্রন ছুঁড়ে দিলেন তিনি। সেই আঘাতের ফলে তৈরি হলো তেজস্ক্রিয় আইসোটোপ। কিন্তু ইউরেনিয়াম নিয়ে ঝামেলা লেগে গেল। ইউরেনিয়ামের মতো বড় ও ভারী কোনো মৌলের নিউক্লিয়াসকে যে নিউট্রনের টোকায় দুইভাগ করে ফেলা যায়, সেটা অনেক বিজ্ঞানীরাই মানতে পারছিলেন না।\n১১ ফেব্রুয়ারি, ১৯৩৯। বিজ্ঞানীদের এসব ঝামেলা, তর্ক-বিতর্কের সমাধান হয়ে গেল সেদিন। আবিষ্কৃত হলো ফিশন। আর, এই সবকিছুর কেন্দ্রে ছিলেন তিনজন মানুষ। এরমাঝে মূল কাজ করেছেন দুইজন। হ্যাঁ, এদের একজন অটো হান, আরেকজন লিজে মাইটনার।\nএকটু পেছনে ফিরি। ফিশন আবিষ্কৃত হওয়ার বছরখানেক আগের কথা। ১৯৩৮ সাল। জার্মানী দখল করে নেয় অস্ট্রিয়াকে। ধর্মান্তরিত হয়ে প্রোট্যাস্টেন্ট হলেও, জন্মসূত্রের ইহুদি পরিচয়ের ফলে জার্মানী নিরাপদ ছিল না তার জন্য। তাই জার্মানি থেকে পালালেন মাইটনার। চলে এলেন সুইডেনে।\nযত যাই হোক, মাইটনারের মতো বিজ্ঞানীকে একেবারে অস্বীকার তো করা যায় না। সেজন্য কাজ জুটে গেল। স্টকহোমে ম্যান সিবানের ইন্সটিটিউটে যোগ দিলেন মাইটনার। কিন্তু ইহুদি-নারী হওয়ার অভিশাপ তার পিছু ছাড়ল না। টের পেলেন, এখানে তাকে কেউ ঠিক নিতে পারছে না। সিবান তাকে নিজের দলে যোগ দিতে বলেননি। আবার, যথেষ্ট সুযোগও দেননি নিজের মতো করে কাউকে নিয়ে দল বানিয়ে নেওয়ার। ল্যাব আছে ঠিকই, কিন্তু মানুষ নেই তার সাথে কাজ করার মতো। নেই প্রয়োজনীয় যন্ত্রপাতিও। রুথ লুইন সিমে মাইটনারের জীবনী লিজে মাইটনার: আ লাইফ ইন ফিজিক্স বইতে লিখেছেন,\nমাইটনারের কাছে তার নিজের ল্যাব বা ওয়ার্কশপের একসেট চাবি পর্যন্ত ছিল না।\nইন্সটিটিউটের অন্য সবার থেকে তাকে একরকম আলাদা করেই দেওয়া হলো। তৎকালীন অনেকেই মনে করতেন, নারীরাও যে বৈজ্ঞানিক কাজ-কর্ম করতে পারেন, এটা সিবান একদমই মানতে পারতেন না। মাইটনারের সাথে তার অমন আচরণের এটাও একটা কারণ।\nরুথ লুইন সিমের 'লিজে মাইটনার: আ লাইফ ইন ফিজিক্স বইয়ের প্রচ্ছদ; Image Source: worthpoint.com\nকথা হলো, এত অপছন্দ হলে মাইটনারকে কাজের সুযোগ দিয়েছিলেন কেন সিবান? এই প্রশ্নের সঠিক উত্তর দেওয়া কঠিন। কারণ, মাইটনারের অভিজ্ঞতা যত সমৃদ্ধই হোক, সিবান অস্বীকার করলে কারো কিছু করার থাকতো না। কিন্তু মাইটনারের অভিজ্ঞতা মানে, শুধু অভিজ্ঞতাই না। চমৎকার কিছু ভিত্তি প্রস্তর গেঁড়ে এসেছিলেন তিনি পথে।\nপ্রথমত, সে কালে নারী হয়েও পিএইচডি করেছিলেন তিনি। পরে কাজ করেছিলেন ম্যাক্স প্ল্যাঙ্কের সাথে। আবিষ্কার করেছেন বেশ কিছু আইসোটোপ এবং মৌল। যেমন, এক্টিনিয়াম-সি আইসোটোপ, প্রোটেকটিনিয়াম মৌল ইত্যাদি।\nতেজষ্ক্রিয়তা নিয়ে তার কাজ এতই চমৎকার ছিল যে, ১৯৩০ সালের ৪ ডিসেম্বর জার্মানির টুবিঙ্গেনে হ্যান্স গেইগার এবং মাইটনারের যৌথ উপস্থিতিতে তেজষ্ক্রিয়তা নিয়ে এক আলোচনা সভা অনুষ্ঠিত হয়। হ্যান্স গেইগারের নাম অনেকে 'গাইগার'ও উচ্চারণ করেন। হ্যাঁ, বিখ্যাত গাইগার কাউন্টারের আবিষ্কারকদের একজন তিনি। আরেক মহারথী, উলফগ্যাং পাউলিও (পাউলির বর্জন নীতির জন্য বিখ্যাত) সেখানে আসতে চেয়েছিলেন। কিন্তু জুরিখ থেকে এসে অনুষ্ঠান ধরতে পারবেন না বলে পাউলি একটা চিঠি লিখে দিয়েছিলেন। কী ছিল সেই চিঠিতে? সেই চিঠিতেই পাউলি জানিয়েছিলেন 'নিউট্রিনো' নামের একটা কণার অস্তিত্বের কথা!\nসেজন্যেই বলেছি, লিজে মাইটনারের মতো কাউকে আসলে অস্বীকার করা যায় না। কিন্তু সিবান যথাসম্ভব এড়িয়েই চলতে লাগলেন। ফলে সুইডেনে থেকেও মাইটনার যোগাযোগ রাখছিলেন অটো হানের সঙ্গে। এ সময় আরেকটা দারুণ ব্যাপার ঘটে। নিলস বোরের সঙ্গে পরিচয় হয় মাইটনারের।\nবোর প্রায়ই কোপেনহেগেন থেকে স্টকহোমে আসতেন। মাইটনারের কথাবার্তা শুনে আগ্রহী হয়ে ওঠেন বোর। আসতে না পারলে, নিজেদের মধ্যে কাজ নিয়ে চিঠি-পত্রও আদান-প্রদান করেছেন তারা। বোরের সঙ্গে মাইটনারের এই পরিচয় বেশ গুরুত্বপূর্ণ ভূমিকা রেখেছে ফিশন আবিষ্কারে। না, বোর তাকে কোনো পরামর্শ দেননি। কিন্তু এই পরিচয় ও যোগাযোগের কারণেই মাইটনার মাঝে মাঝে কোপেনহেগেন যেতে শুরু করেন।\nএই সব কিছুর মধ্যে দিয়েই চলে এলো ১৯৩৯ সাল।\nমাইটনারের কাজে যাওয়ার আগে আমাদের দুটো জিনিস জানতে হবে। এক, ফিশন ও দুই, লিকুইড ড্রপলেট মডেল কী? শেষটা থেকেই শুরু করা যাক!\nসহজ ভাষায় লিকুইড ড্রপলেট মডেল বলে, নিউক্লিয়াস হলো পানির ফোঁটার মতো। এর কিছু নির্দিষ্ট বৈশিষ্ট্য আছে। সারফেস টেনশন বা পৃষ্ঠটানের জন্য ফোঁটাটার ভেতরের অণুগুলো একসঙ্গে থাকে।\nএকই জিনিস যদি নিউক্লিয়াসের জন্য ভাবি, সমধর্মী চার্জগুলোকে একসাথে ধরে রাখে একটি বল (Force)। এখন, উত্তপ্ত কোনো নিউট্রন যখন এই নিউক্লিয়াসে আঘাত করে, তখন সেটাসহ একসঙ্গে জটিল গড়নের এক নিউক্লিয়াস গঠিত হয়। বাড়তি নিউট্রনের জন্য এই নিউক্লিয়াসের কিছু বাড়তি শক্তি জমা হয়। এই শক্তির কারণে নিউক্লিয়াসের ভেতরে দ্রুত কম্পন তৈরি হয়। ফলে নিউক্লিয়াসটা কাঁপতে কাঁপতে ডাম্বেল বা বেলনাকার ধারণ করে, ভাঙ্গতে থাকে সেই বলের বাঁধন। তারপর নিউক্লিয়াসটা মাঝখান থেকে দুই ভাগ হয়ে যায়, পরিণত হয় দুটো ভিন্ন ফোঁটায়, মানে ভিন্ন নিউক্লিয়াসে।\nএই ব্যাপারটাই হলো ফিশন বিক্রিয়া। যেখানে নিউট্রন দিয়ে আঘাত করে ভেঙ্গে ফেলা যায় ইউরেনিয়ামের মতো ভারী ও তেজস্ক্রিয় মৌলের নিউক্লিয়াস।\nআগে বলা হয়েছিল, নিউট্রন দিয়ে ইউরেনিয়ামকে আঘাত করা নিয়ে একটা ঝামেলা সৃষ্টি হয়েছিল। অনেকেই মানতে পারছিলেন না, এত ভারী নিউক্লিয়াস নিউট্রনের টোকায় দুইভাগ হয়ে যেতে পারে। কিন্তু এটা মানতে না পারলেও অনেক বিজ্ঞানী মেনে নিয়েছিলেন, ইউরেনিয়ামকে নিউট্রন দিয়ে আঘাত করলে ট্রান্সইউরেনিয়াম মৌল তৈরি হয়। এদের মধ্যে মাইটনার যেমন ছিলেন, তেমনি ছিলেন আইরিন জুলিয়ট কুরিও।\nআইরিন দেখলেন, নতুন তৈরি হওয়া মৌলটি রাসায়নিকভাবে রেডিয়ামের মতো আচরণ করে। এই রেডিয়াম আবিষ্কার করেছিলেন তার মা, মেরি কুরি। এখানে ঘটনা হলো, ইউরেনিয়ামের পারমাণবিক ভর ২৩৫। আর রেডিয়ামের ভর ২২৬। মাইটনার ভাবলেন, উৎপন্ন মৌলটা যদি রেডিয়াম হয়, তাহলে হিসেব মেলে না। ঘটনাটাকে কোনো নিয়মে ঠিকভাবে বাঁধা যাচ্ছে না, ব্যাখ্যা করা যাচ্ছে না।\nকথা হলো, কিছু একটার হিসেব না মিললে সমস্যা কী? জিনিসটা যে হচ্ছে, সেটাই যথেষ্ট না? উত্তর, না, যথেষ্ট না। যতক্ষণ জিনিসটা কী এবং কীভাবে কাজ করে, সেটা জানা না যায়, ততক্ষণ ওই ব্যাপারটাকে কোনো কাজে লাগানো যাচ্ছে না। তাহলে, সেটাকে কী হিসেবে ধরা হয়? সমস্যা। এরকম অনেক সমস্যা এখনো রয়ে গেছে, যেগুলো আজো সমাধান করা যায়নি। প্রসঙ্গে ফিরি।\nলিকুইড ড্রপলেট মডেলের মাধ্যমে ফিশন বিক্রিয়ার ব্যাখ্যা; Image Credit: Writer\nমাইটনার ভাবলেন, লিকুইড ড্রপলেট মডেল দিয়ে এই ঘটনাকে ব্যাখ্যা করা যাবে, যদি উৎপন্ন জিনিসটা এত ভারী কোনো মৌল না হয়। কেন? কারণটা সহজ ভাষায় বললে এমন: পানির ফোঁটা ভাঙলেও এর মধ্যে একটা ভারসাম্য থাকতে হবে। নতুন উৎপন্ন ফোঁটা দুইটার একটা অনেক বেশি ভারী, আরেকটা অতিরিক্ত হালকা হবে না। তেমনি, নতুন উৎপন্ন মৌলের একটা রেডিয়াম হলে ইউরেনিয়ামের ভর ২৩৫ এর ২২৬ই সে নিয়ে নেয়। বাকি অংশটা বেশি হালকা হয়ে যায়।\nসমস্যার সমাধানও ভাবলেন তিনি। রেডিয়াম না হয়ে ওটা যদি বেরিয়াম হয়, তাহলে এর ভর হবে অনেকটা কম, ১৩৫। এদিকে, রেডিয়ামের সঙ্গে বেরিয়ামের রাসায়নিক বৈশিষ্ট্যেরও অনেক মিল। তারমানে, ইউরেনিয়ামের নিউক্লিয়াস পানির ফোঁটার মতোই দুইভাগ হয়ে যাচ্ছে।\nসবই বুঝলেন, কিন্তু প্রমাণ করবেন কীভাবে? অটো হানকে চিঠি দিলেন মাইটনার, দেখা করতে চান। কোথায় দেখা করা যায়? কেন, কোপেনহেগেনে! হান-মাইটনার দেখা করলেন। মাইটনার তাকে বললেন, উৎপন্ন জিনিসটাকে বেরিয়ামের সাথে মিলিয়ে দেখ। বাকিটা আমি বেসিক ফিজিক্স দিয়ে ব্যাখ্যা করে দিচ্ছি!\nফিরে গেলেন হান। পরীক্ষা করে দেখলেন, মাইটনারই ঠিক।\nহান এই পরীক্ষাটা করেছিলেন আরেক বিখ্যাত বিজ্ঞানী স্ট্র‍্যাসম্যানকে সাথে নিয়ে। এদিকে, মাইটনার পুরো জিনিসটা দাঁড় করাতে কাজ করেছিলেন ভাইপো ফ্রিস্কের সাথে।\nতো, হান আর স্ট্র‍্যাসম্যান তাদের পরীক্ষার ফলাফল নিয়ে জার্নাল লিখে পাঠালেন নেচারওয়াইজেনস্কাফতেন-এ। এটা প্রকাশিত হয় ৬ জানুয়ারি, ১৯৩৯-এ।\nএদিকে মাইটনার আর ফ্রিস্ক প্রক্রিয়াটার নাম রাখলেন নিউক্কিয়ার ফিশন, এবং জার্নাল পাঠালেন নেচারে। সেটা প্রকাশিত হলো মাসখানেক পরে, ১১ ফেব্রুয়ারিতে।\nতাহলে, হানের অন্যায়টা কী ছিল?\nহান যে পরীক্ষা করেছিলেন, সেটা তিনি করেইছিলেন মাইটনারের কথায়। কিন্তু হান যে পেপার পাঠালেন, সেখানে মাইটনারের কোনো উল্লেখই ছিল না! আসলে হান বুঝেছিলেন, জন্মসূত্রে ইহুদি, তার ওপর নারী-এমন কারো কথা পেপারে রাখলে সেটা ঠিক মূল্য পাবে না।\nবৃদ্ধা লিজে মাইটনার; Image Source: britannica.com\n১৯৪৪ সালে নোবেল পুরষ্কার পেলেন হান। ভারী নিউক্লিয়াসের ফিশন আবিষ্কারের জন্য তিনি নোবেল পান। মাইটনার কোনো স্বীকৃতিই পেলেন না।\nনোবেল কমিটির এই অন্যায় ঢাকতে গিয়ে অনেকে একটা অদ্ভুত অজুহাত দেন। তারা বলেন, মাইটনার আর হান দীর্ঘদিন একসাথে কাজ করেননি। যেহেতু হানের পেপারে মাইটনারের কথা ছিল না, কাজেই তার অবদান নোবেল কমিটি বুঝতেই পারেননি।\nমজার ব্যাপার হলো, হানের পেপারে ফিশন শব্দটা ছিলই না! ছিল না কোনো ব্যাখ্যাও যে, কী কারণে তিনি বেরিয়ামের কথা ভাবলেন; আর উৎপন্ন মৌল দুটোকে আলাদা করে বেরিয়ামের সাথে তুলনা করে দেখলেন।\nএই তো গেল একদিক। আরেকদিক হলো, ভন লাউয়ে নোবেল কমিটিকে অনুরোধও করেছিলেন মাইটনারকে পুরষ্কার দিতে। এমনকি ম্যাক্স প্ল্যাংক তাতে সম্মতও হয়েছিলেন। তাতেও চোখ-কান খোলেনি নোবেল কমিটির।\nএদিকে, মাইটনারের পেপারের গুরুত্ব বুঝেছিলেন আইনস্টাইনও। তিনি মার্কিন যুক্তরাষ্ট্রের প্রেসিডেন্টকে চিঠি লিখে বলেছিলেন, এই ধ্বংসাত্মক ক্ষমতা হিটলারের হাতে পড়লে সব শেষ হয়ে যাবে। সেই চিঠির সূত্র ধরেই শুরু হয় ম্যানহাটন প্রজেক্ট। রুথ সিমে লিখেছেন, মাইটনারকেও এই প্রজেক্টে কাজ করতে বলা হয়। মাইটনার তা প্রত্যাখ্যান করেন। মানুষ মারার জন্য তো তিনি বিজ্ঞানে আসেননি! অথচ দ্বিতীয় বিশ্বযুদ্ধের পরে তাকে ফিশন নয়, আখ্যায়িত করা হয় পারমাণবিক বোমার জননী হিসেবে!\nগবেষণাগারে লিজে মাইটনার; Image Source: lancasterstem.org\nবেশ কিছু পুরষ্কার পেয়েছেন মাইটনার। এরমাঝে সবচেয়ে গুরুত্বপূর্ণ পুরষ্কারটি হলো এনরিকো ফার্মি পুরষ্কার। ১৯৬৬ সালে যুক্তরাষ্ট্রের ডিপার্টমেন্ট অফ এনার্জি মাইটনার, স্ট্রেসম্যান ও হানকে ফিশন আবিষ্কারের জন্য পুরষ্কৃত করে। বলা যায়, এটাই মাইটনারের পাওয়া প্রথম আনুষ্ঠানিক স্বীকৃতি। তার পাওয়া বড় স্বীকৃতিগুলোর মধ্যে এটি অন্যতম।\nশেষ জীবনে মাইটনার অনেকটা নিরবে-নিভৃতেই কাটিয়েছিলেন। ১৯৬৮ সালের ২৭ অক্টোবর তিনি ওপারে পাড়ি জমান।\nসে সময় স্বীকৃতি না দিলে কী হবে, সত্যটা জানে সবাই। সেজন্যেই মাইটনারের সম্মানে পর্যায় সারণীর ১০৯তম মৌলের নাম রাখা হয় মাইটনেরিয়াম। মাত্র ১৫ জন বিজ্ঞানী এই বিরল সম্মান পেয়েছেন। এর মাঝে নারী বিজ্ঞানী আছেন মাত্র দুজন, মাইটনার আর মেরি কুরি (কুরিয়াম)।\nলিজে মাইটনারের সম্মানে ১০৯ তম মৌলের নাম রাখা হয়েছে মাইটনেরিয়াম; Image Source: chemistryworld.com\nকাব্য করে বলা যায়, নোবেল পুরষ্কারের দুর্ভাগ্য, মাইটনারের হাতে জায়গা করে নিতে পারেনি। কিন্তু বাস্তবতা হলো, জীবনভর প্রচণ্ড কষ্ট করে এই সমাজের সঙ্গে পাল্লা দিয়ে গেছেন মাইটনার। তাঁকে যথার্থ সম্মান দিতে না পারলেও, আমাদের চেষ্টা হতে হবে, আর কখনো যেন কারো সাথে এমনটা না হয়। তাতে করে হয়তো তাঁর স্মৃতিকে কিছুটা সম্মান দেওয়া হবে।\nমাইটনার বেঁচে থাকলেও যে তা-ই চাইতেন, তাতে কোনো সন্দেহ নেই।\nThis article is in Bangla language. It isabiography of Lise Meitner who actually discovered fission. Necessary references have been hyperlinked inside.\nFeatured Image: advancedsciencenews.com


সকল প্রতিষ্ঠান চলছে, শিক্ষাপ্রতিষ্ঠান বন্ধের সিদ্ধান্ত কেনো? - Lastnewsbd.com | Lastnewsbd.com\nTuesday, 23rd February , 2021, 05:54 pm,BDST\nলাস্টনিউজবিডি, ২৩ ফেব্রুয়ারি: দেশের সকল প্রতিষ্ঠান চললেও শিক্ষাপ্রতিষ্ঠান কেন বন্ধ রাখার সিদ্ধান্ত হলো? শিক্ষামন্ত্রীর ড. দিপু মনির কাছে এমন প্রশ্ন রেখেছেন বাংলাদেশ ছাত্র অধিকার পরিষদের যুগ্ম আহ্বায়ক ও ডাকসুর সাবেক ভিপি নুরুল হক নুর।\nআজ মঙ্গলবার দুপুরে জাতীয় প্রেসক্লাবের সামনে থেকে বাংলাদেশ ছাত্র অধিকার পরিষদ আয়োজিত এক মানববন্ধন শেষে শিক্ষা মন্ত্রণালয় অভিমুখে পদযাত্রায় নুর এ প্রশ্ন করেন।\nএ সময় পুলিশের বাধার মুখে পরতে হয় তাদের। পুলিশের বাধা উপেক্ষা করে সচিবালয়ের গেটে গিয়ে শিক্ষামন্ত্রীর কাছে তাদের বিভিন্ন দাবি তুলে ধরে।\nতিনি বলেন, দেশের সকল প্রতিষ্ঠান চললেও শিক্ষাপ্রতিষ্ঠান কেনো বন্ধের সিদ্ধান্ত নিয়েছেন। পৃথিবীর কোন দেশেই এক বছর শিক্ষাপ্রতিষ্ঠান বন্ধ থাকে নি। শিক্ষার্থীরা তালা ভেঙে যখন হলে ডুকে তখন আপনারা লজ্জায় পড়ে গেছেন। যে শিক্ষার্থীরা তো আমাদের বৃদ্ধাঙ্গুলি দেখাচ্ছে।


পরীমণিকে ‘নাটকবাজ’ বললেন তারই পরিচালক! - Suprobhat Bangladesh\nপরীমণিকে ‘নাটকবাজ’ বললেন তারই পরিচালক!\nবৃহস্পতিবার, আগস্ট ৫, ২০২১; সময় : ৭:৩৮ অপরাহ্ণ\n২০১৭ সালের ১৫ ডিসেম্বর মুক্তি পেয়েছিল মালেক আফসারী পরিচালিত ‘অন্তর জ্বালা’ ছবিটি। যেখানে কেন্দ্রীয় চরিত্রে ছিলেন পরীমণি। সিনেমাটি ব্যবসায়িকভাবে সফল না হলেও হয়েছিল প্রশংসিত।\nপরীমণির বর্তমান আটক ইস্যুতে এবার মুখ খুলেছেন পরিচালক মালেক আফসারী। অনেকেই ভেবেছিলেন, হয়তো নিজ ছবির নায়িকাকে আগলে রাখবেন তিনি। কিন্তু উল্টো ক্ষোভ উগড়ে দিলেন ‘মাস্টার মেকার’-খ্যাত এই নির্মাতা।\nগতকাল (৫ আগস্ট) পরীর বাসায় র‌্যাবের অভিযানের সময় পরীর আচরণকে ‘নাটক’ বলে আখ্যা দিলেন। তার দাবি, ‘পরী নাটকবাজ’।\nফেসবুক ভিডিওতে তিনি বলেন, ‘আমি যেটা মনে করি, কারণ ছাড়া কেউ কারও বাসায় অভিযান চালায় না। কারণ যেটাই হোক না কেন, সবাইকে আইনের প্রতি শ্রদ্ধা রাখতে হবে। এভাবে বাইরে আইনশৃঙ্খলা বাহিনীকে দাঁড় করিয়ে রাখা ঠিক হয়নি। দরজা না খোলার কারণ, ভয় পাইছে। ভয় পাইছে না নাটক করছে! কে জানে। নাটকবাজ তো।’\nঢাকা বোট ক্লাবের প্রসঙ্গ টেনে তিনি বলেন, ‘এর আগে, ঢাকা বোট ক্লাবের ঘটনায় তোমার (পরী) পক্ষে কথা বলতে গিয়ে মানুষের নানা কথা শুনতে হয়েছে আমাকে। কী আর করবো, নিজেদের পরিবারের সদস্য তো! একটা ছেলেমেয়ে অন্যায় করলে বাপ-মাকেও মাঝে মধ্যে বকা শুনতে হয়। আমিও এটা শুনেছি।’\nপুরনো একটি ঘটনা উল্লেখ করে তিনি বলেন, ‘‘সাত-আট মাস আগে, সে কিছু উল্টাপাল্টা ছবি ফেসবুকে দেয়, আমি আবার তাকে একটু হুঁশিয়ার করেছিলাম। এটা ঠিক না, এটা মুসলিম দেশ। সে জবাব দিয়েছিল ফেসবুকের মাধ্যমে। বলেছিল, ‘আপনি ডিরেক্টর আছেন, ছবি ডিরেকশন দেন। আমাকে ডিরেকশন দিয়েন না।’ আমি আবার মাইন্ড করি নাই, থাক পোলাপাইন! তারপরও বোট ক্লাবের ঘটনায় তার পক্ষ নিয়ে বলেছি। এটাও জনগণ মেনে নিতে পারেনি। তাই এখন আর কারও পক্ষ নিয়ে কথা বলতে চাই না।’’\nগত (৪ আগস্ট) বিকাল পৌনে চারটার দিকে র‌্যাব এই চিত্রনায়িকার বনানীর বাসায় উপস্থিত হয়। এরপর আতঙ্কিত পরী লাইভে এসে তাদের পরিচয় পাননি বলে দাবি করেন। পরে দরজা খুলে দিতে বাধ্য হন। এরপর চলে র‍্যাবের অভিযান। বিপুল মাদকসহ পরীকে আটক করে তারা।\nপূর্ববর্তী নিবন্ধস্থগিত হতে যাচ্ছে পরীমণির সদস্যপদ?\nপরবর্তী নিবন্ধহলি আর্টিজানে হামলা নিয়ে বলিউডে সিনেমা


কালীগঞ্জে ছাত্রীকে ধর্ষনেরচেষ্টা মামলার আসামি ধর্মগুরু ধর্ষক অধরা, পুলিশ বলছে খুঁজে পাচ্ছি না! কালীগঞ্জে ছাত্রীকে ধর্ষনেরচেষ্টা মামলার আসামি ধর্মগুরু ধর্ষক অধরা, পুলিশ বলছে খুঁজে পাচ্ছি না! – Daily Banglar Chokh\nকালীগঞ্জে ছাত্রীকে ধর্ষনেরচেষ্টা মামলার আসামি ধর্মগুরু ধর্ষক অধরা, পুলিশ বলছে খুঁজে পাচ্ছি না!\nহালনাগাদ : মঙ্গলবার, ৯ ফেব্রুয়ারি, ২০২১, ১১:৫৮ অপরাহ্ণ\nঝিনাইদহের কালীগঞ্জ উপজেলার গুটিয়ানি গ্রামে দশম শ্রেনীর এক ছাত্রীকে ধর্ষন চেষ্টা মামলায় আসামী যুগল কুমার অধরা রয়েছে। ১২দিন পর হলেও পুলিশ তাকে খুজে পাচ্ছে না। এ নিয়ে বাদির পরিবারে হতাশা নেমে এসেছে। তবে অভিযোগ উঠেছে প্রভাবশালী মহলের তদ্বীরের কারণে আসামী গ্রেফতার হচ্ছে না।\nধর্ষক যুগল কুমার স্থানীয় মন্দিরের ধর্মগুরু ও গুটিয়ানি গ্রামের মৃত অশ্বিন বিশ্বাসের ছেলে। পুলিশ জানায়, গত ২৮ জানুয়ারি সন্ধ্যা সাড়ে ৭টার দিকে জামাল ইউনিয়নের গুটিয়ানি গ্রামে সোলারপ্লান্টের ভিতরে দশম শ্রেনীর এক স্কুল ছাত্রীকে ধরে নিয়ে ধর্ষনের চেষ্টা করে যুগল। এ সময় স্থানীয় ঝন্টু ও হাসানসহ অনেকে উপস্থিত হলে লম্পট যুগল ওই ছাত্রীকে সেচ পাম্পের মধ্যে তালা দিয়ে রেখে পালিয়ে যায়। এদিকে লোকলজ্জার ভয়ে ওই মুসলিম স্কুল ছাত্রী ঘরের মধ্যে থাকা ঘাস মারা কীটনাশক পান করে আত্মহত্যার চেষ্টা চালায়। এ ঘটনায় মেয়ের মা ২৯ জানুয়ারী বাদী হয়ে কালীগঞ্জ থানায় মামলা করের। মামলার ১২দিন অতিবাহিত হলেও পুলিশ ধর্ষক যুগলকে গ্রেফতার করতে পারেনি।


চুল পড়া | প্রিয় উত্তর\nদৈনিক কী পরিমাণ চুল মাথা থেকে ঝরে পড়া স্বাভাবিক?\nশ্যাম্পু ব্যবহার করার পর আমার চুল পড়া বেড়ে গিয়েছে, কী করতে পারি?\nবয়স বাড়ার সঙ্গে সঙ্গে আমার চুল পাতলা হয়ে যাচ্ছে, কী করতে পারি?\nবাচ্চা হওয়ার পর মায়ের চুল ঝরে যায় কেন?\nআমার মাথার তালু ও সামনের দুপাশ থেকে টাক হতে শুরু করেছে, কী করতে পারি?\nচুলের গোড়ায় সাদা দানা হয় তারপর দানা সহ পুরো চুল উঠে আসে, কী করতে পারি?\nE-cap কি চুল পড়া রোধে কার্যকর?\nশ্যাম্পু করার পরও আমার চুল পড়ছে, চুল পড়া বন্ধ করব কীভাবে?\nজেল ব্যবহারের ফলে চুল ধীরে ধীরে ঝরে গিয়েছে, কী করব?\nতিসির তেলে চুল পড়া রোধ হয় কি?\nশ্যাম্পু বেশি ব্যবহার করলে কি চুল পড়ে যায়?\nচুল পড়া রোধ এবং চুল ঘন কালো করতে ক্যাস্টর অয়েল কি উপকারী?\nচুল পড়া বন্ধ এবং চুল গজানোর কোনো ওষুধ আছে কি?\nচুলের গোড়া থেকে চামড়া উঠে আসে, কী করতে পারি?\nপানিতে আয়রন বেশি হওয়ায় ত্বক ও চুল ক্ষতিগ্রস্ত হচ্ছে, কী করতে পারি?\nচুল পড়া বন্ধ ও সিল্কি করবো কীভাবে?\nচুল ঝরা রোধ করতে কোন শ্যাম্পু ব্যবহার করতে পারি? চুল ওঠা বন্ধ করতে কী করতে পারি? মাথার চুল পড়া কীভাবে বন্ধ করা যায়?\nমাথার চুল ফেলে দিলে কি চুল ঘন হয়?\nচুলের চিকিৎসা করালে কি আমার সন্তান নিতে কোনো সমস্যা হবে?\nচুল পড়া ও খুশকি রোধে কি করতে পারি?\nনতুন করে চুল গজানোর কোন উপায় আছে কি?\nলোনা পানি ব্যবহারে চুল পড়ে যাচ্ছে, কী করবো? মাথার চুল বৃদ্ধির কোনো উপায় আছে কি? চুল পড়ার কারণ জানার জন্য কি কোন টেস্ট আছে?\nচুল পড়া কমাবো কী করে?\nভিটামিন ই ক্যাপসুল খেলে কি চুল পড়া বন্ধ হয়? চুল পড়া রোধে কী করবো?\nচুলে হিট দেয়াতে চুল পড়ছে, কী করব?\nকীভাবে খুসকি থেকে মুক্তি পাবো?\nহেয়ার ট্রান্সপ্ল্যান্ট কোথায় করানো হয়?\nদ্রুত চুল ঘন ও লম্বা করার ঘরোয়া উপায় সম্পর্কে জানতে চাই, জানাবেন প্লিজ?\nআয়রন করা চুলের যত্নে কী ব্যবহার করবো? চুল পড়ে সিঁথি চওড়া হয়ে যাচ্ছে, কী করবো?\nনতুন চুল গজাতে সাহায্যকারী কোন ঔষধ আছে কি?\nঅতিরিক্ত চুল পড়া কমাতে কী করবো?\nপাতলা চুল ঘন করার উপায় কী? চুল পড়া ও আগা পাতলা রোধের জন্য কী করবো?\nমাথার সামনের অংশে খুব কম চুল গজাচ্ছে, কী করবো? চুল পড়া রোধে কী করতে পারি? একজন ডাক্তারের পরামর্শ চাই।\nচুলে তেল দিলে চুল বেশি পড়ে, কী করব? চুল পড়ছে, রুক্ষ হয়ে যাচ্ছে, কী করব? মাথায় নতুন চুল গজানোর জন্য পার্শ্বপ্রতিক্রিয়া বিহীন কোন ঔষধ আছে কি? অ্যান্টিবায়োটিক ওষুধ খেলে কি মাথার চুল পড়ে যায়?\nফেসবুকে অটো লাইক কীভাবে নিতে হয় ? মেয়েদের সহজে প্রেমে পটানো যায় কীভাবে? ক্লাসে ম্যাডামের কাছে চটি গল্পের বইসহ ধরা পড়ি… ৮-১০ মাস বয়সী বাচ্চাকে কী কী খাওয়াতে হবে? মুখে মধু ব্যবহার করব কীভাবে? শরীরে হিমোগ্লোবিন কমে গেলে কী ধরনের সমস্যা দেখা দিতে পারে? ইশ্বর নামের কোনো পিশাচ কি আসলেই আছে? আউটসোর্সিংয়ের কাজ করতে চাইলে কী কী বিষয়ে জ্ঞান থাকা অত্যন্ত প্রয়োজনীয়? নতুন প্রশ্নসমূহ


Vashikaran videos are alarmingly increasing in number dgtl -Ebela.in\nঅনির্বাণ মুখোপাধ্যায়, এবেলা.ইন | ১৬ জুন, ২০১৮, ১৩:৪১:৫২ | শেষ আপডেট: ১৬ জুন, ২০১৮, ১৮:০০:১৮\nকেউ যদি বলেন, তাঁর বাৎলানো প্রক্রিয়ায় এক ঘণ্টায় বশীকরণ সম্ভব, তো অন্য কেউ দাবি করছেন, পনের মিনিটে উদ্দিষ্ট ব্যক্তি আপনার হাতের মুঠোয়।\nবশীকরণ এক অতি সরল বিষয়! অন্তত ইউটিউব তা-ই জানাচ্ছে। ছবি: শাটারস্টক\nআপনি কখনও কোনও ফোকলা শুয়োর দেখেছেন? যদি দেখে থাকেন, তা হলে আপনি বিরল সৌভাগ্যের অধিকারী। যদি না দেখে থাকেন, তা হলে আপনার চাইতে হতভাগ্য এই বাজারে আর কেউ নেই। ইউটিউবে এই মুহূর্তে দেদার ট্রেন্ডিং ভিডিওগুলোর বেশ কয়েকটি শুয়োরের দাঁত নিয়ে কারবার করছে। শুয়োরের দাঁত যদি মানুষের কাজে আসে, তা হলে তো শুয়োরকে ফোকলা হতেই হয়। কিন্তু প্রশ্ন এই — শুয়োরের দন্তোৎপাটন কর্মটি সমাধা করেন কে?\nইয়ার্কি নয়, ইউটিউবে জুড়ে শুয়োরের দাঁত, শকুনের ঠোঁট, কাগের কান ইত্যাদি অশৈল বস্তুর দাপাদাপি। কারণ, এই মুহূর্তে বশীকরণ শেখা এবং শেখানোর সব থেকে বড় প্ল্যাটফর্ম ইউটিউব নামক সোশ্যাল মিডিয়া। ইউটিউব-এ গিয়ে ‘বশীকরণ’ শব্দটি টাইপ করলেই বাংলা-হিন্দি-ইংরেজি-গুজরাত-মারাঠা-দ্রাবিড়-উৎকলে হু হু করে খুলে যাবে লিঙ্ক। আপনার যেটা ইচ্ছে বেছে নিন।\nভারতীয় ইউটিউবাররা যা ইচ্ছে নিয়ে গর্ব করতে পারেন, ফোকসঙ্গীত, এথনো-ক্যাওস, ট্রোল-ভিডিও। কিন্তু কিছুতেই বশীকরণের ধারে কাছেও আসতে পারবেন না। আপাত দর্শনে এদের প্র্যাঙ্ক বলে মনে হতে পারে, কিন্তু বিশ্বাস করুন, এরা উচক্কা রকমের সিরিয়াস। এতটাই সিরিয়াস যে, এদের ‘সিরিয়েয়াস’ বলে ডাকতে ইচ্ছে করে। লক্ষণীয়, বশীকরণ ভিডিওগুলিতে প্রদর্শিত প্রক্রিয়াগুলির বেশির ভাগই এক্কেবারে মৌলিক। একটার থেকে আর একটা পদ্ধতিগত ও জ্ঞানতাত্ত্বিক ভাবে সম্পূর্ণ আলাদা। কোনওটায় যদি আবশ্যিক ইনগ্রেডিয়েন্ট হয়ে থাকে পাতিলেবু, তো তার পরেরটাতেই দাবি করা হচ্ছে, একটুকরো সাদা কাগজ হলেই অব্যর্থ বশীকরণ সম্ভব। কেউ যদি দাবি করেন, একটা অশ্বত্থ পাতা হলেই আপনার উদ্দিষ্ট ব্যক্তি ব্যা ব্যা ব্ল্যাকশিপ তো আর একজনের দাবি, পানপাতা ছাড়া বশীকরণ সম্ভবই নয়। কেউ যদি বলেন, তাঁর বাৎলানো প্রক্রিয়ায় এক ঘণ্টায় বশীকরণ সম্ভব, তো অন্য কেউ দাবি করছেন, পনের মিনিটে উদ্দিষ্ট ব্যক্তি আপনার হাতের মুঠোয়।\nমাম্বোজাম্বোয় ভরা এ ভুবন! ছবি: শাটারস্টক\nঅবাধ্য বউ, ত্যাঁদড়া বস, প্রতিদ্বন্দ্বী বিজনেসম্যান— এই সব পাবলিকের বশীকরণ তো রয়েছেই। রয়েছে তার চাইতেও ঘোরতর ব্যাপার। এমন অসংখ্য ভিডিও রয়েছে, যাদের দাবি— এই প্রক্রিয়ায় যে কোনও অনিচ্ছুক স্ত্রীলোককেও সম্ভোগ করা যায়। একের পরে এক এমন ‘স্ত্রী সম্ভোগ’-এর উপায় বাৎলানো ভিডিও-য় ক্রামগত দাবি— মহিলা নাকি নিজেই এসে ধরা দেবেন।\nকর্পূর থেকে কাগজি লেবু— উপকরণের বৈচিত্র্যে পাগল হওয়ার মতো অবস্থা। একটি ভিডিও দাবি করেছে, ব্রা দিয়ে নাকি বেদম বশীকরণ সম্ভব। তার পরেরটিরই দাবি, হস্তমৈথুন দ্বারাই বশীকরণ করা যায় উদ্দিষ্টাকে। লবঙ্গ, গোলমরিচ, খেজুর, নখ, দাঁত, চুল, জল, মদ, গাঁজা, ডিম— সংসারে এমন কোনও জিনিস নেই, যা দিয়ে বশীকরণ হয় না। এই সব ভিডিও গোটা দশেক দেখলেই মোক্ষলাভ। আর কোনও এন্টারটেনমেন্ট আপনার প্রয়োজন পড়বে বলে মনে হয় না।\nইউটিউবে বশীকরণ ভিডিও-র ঢল। ছবি: ইউটিউব সার্চ থেকে\nপরিশেষে একটা কথা না বলে থাকা যাচ্ছে না। কোনও ব্যক্তিকে তার ইচ্ছার বিরুদ্ধে কোনও কাজে বাধ্য করা কি আইনি কাজ? কোনও মহিলাকে তাঁর ইচ্ছের বিরুদ্ধে যৌনক্রিয়ায় লিপ্ত করানোকে তো আইন ‘ধর্ষণ’ বলে ডাকে! এই সব ‘অপরাধ’-এর জন্য প্ররোচনা দান করে যারা, তাদের বিরুদ্ধে কি আইনি পদক্ষেপ গ্রহণ করা যায় না? এটা কি সাইবার ক্রাইমের আওতায় পড়ে না? যদি পড়ে, তা হলে কেন এই জাতীয় ভিডিও-র এমন রমরমা আপলোড? কেউ একটু আলোকপাত করতে পারেন? জানতে একান্ত উৎসুক রয়েছি।\nএমনই এক আজগুবি ভিডিও


হেয়ার-মুরালিকে মিলিয়ে দিয়েছিল সুনামি-সেতু :: উৎপল শুভ্র\nহেয়ার-মুরালিকে মিলিয়ে দিয়েছিল সুনামি-সেতু\nআম্পায়ার-ক্রিকেটার বৈরিতার সেই ব্যতিক্রমী গল্প\nআম্পায়ার ড্যারেল হেয়ার ও অফ স্পিনার মুত্তিয়া মুরালিধরন। সুনামিই সম্ভব করেছিল এমন একটা ছবি। ছবি: গেটি ইমেজেস\nবোলার-ব্যাটসম্যানের লড়াইটাই ক্রিকেট আর এটি যেখানে একের বিপক্ষে এক; খুবই স্বাভাবিক যে, খেলোয়াড়ে খেলোয়াড়ে লড়াইয়ের অনেক রোমাঞ্চকর কাহিনীতে ভরে আছে ক্রিকেট ইতিহাস। কিন্তু খেলোয়াড়-আম্পায়ারে এমন তিক্ত বৈরিতার ইতিহাস এই একটাই। মুত্তিয়া মুরালিধরন বনাম ড্যারেল হেয়ার। যে বৈরিতার মাঝখানে সেতু বসিয়ে দিয়েছিল শ্রীলঙ্কায় সুনামিতে দুর্গত মানুষের সাহায্যার্থে আয়োজিত চ্যারিটি ম্যাচ।\nপ্রথম প্রকাশ: ৮ অক্টোবর ২০০৪। প্রথম আলো।\nদশম ওভারটি করতে যখন মুরালিধরনের হাতে বল তুলে দিলেন শন পোলক, নড়েচড়ে বসল পুরো টেলস্ট্রাডোম। বিশ্বের সেরা অফ স্পিনারের বোলিং দেখার রোমাঞ্চের কারণে নয়, মুরালি যে বল করতে এলেন ড্যারেল হেয়ারের প্রান্ত থেকে।\nমুরালিধরন বনাম হেয়ার--ক্রিকেট ইতিহাসের এক ব্যতিক্রমী অধ্যায়ই হয়ে আছে এই লড়াই। বোলার-ব্যাটসম্যানের লড়াইটাই ক্রিকেট আর এটি যেখানে একের বিপক্ষে এক; খুবই স্বাভাবিক যে, খেলোয়াড়ে খেলোয়াড়ে লড়াইয়ের অনেক রোমাঞ্চকর কাহিনীতে ভরে আছে ক্রিকেট ইতিহাস। ব্র্যাডম্যান-লারউড, মিয়াঁদাদ-লিলি... চাইলে স্টিভ ওয়াহ-সৌরভও যোগ করতে পারেন এর সঙ্গে, কিন্তু খেলোয়াড়-আম্পায়ারে এমন তিক্ত বৈরিতার ইতিহাস এই একটাই। মুত্তিয়া মুরালিধরন বনাম ড্যারেল হেয়ার।\nসেই বৈরিতার দশ বছর পূর্তি হতে যাচ্ছে আগামী ডিসেম্বরে। ১৯৯৫ সালে মেলবোর্নে 'বক্সিং ডে' টেস্ট ম্যাচের প্রথম দিনে মুরালিধরনকে থ্রোয়িংয়ের দায়ে সাত-সাতবার 'নো' ডেকে রীতিমতো প্যান্ডোরার বাক্স খুলে দিয়েছিলেন ড্যারেল হেয়ার। ড্রেসিংরুমে ফিরে কান্নায় ভেঙে পড়েছিলেন মুরালিধরন। অর্জুনা রানাতুঙ্গা ওভাবে পাশে না দাঁড়ালে কে জানে, শেষ হয়ে যেতে পারত তাঁর ক্যারিয়ারই। তখন থেকেই শ্রীলঙ্কার 'জাতীয় শত্রু’ ড্যারেল হেয়ার।\nআইসিসি সুপার সিরিজের চার আম্পায়ারের একজন হিসেবে ড্যারেল হেয়ারের নাম ঘোষণার পর থেকেই দশ বছর আগের সেই ছবিটা বারবার ফিরে ফিরে আসছিল সবার মনে। সেই মেলবোর্নেই হেয়ার মুরালি নাটকের নতুন কোনো পর্ব অভিনীত হতে যাচ্ছে না তো? নতুন করে পুরনো বিতর্ক খুঁচিয়ে তুলে প্রীতি ম্যাচ-প্রীতি ম্যাচ আবহে জল ঢেলে দেবেন না তো হেয়ার? এ আশঙ্কা আসলে ছিলই না। আইসিসির নতুন নিয়ম অনুযায়ী আম্পায়াররা এখন আর মাঠে কাউকে থ্রোয়িংয়ের দায়ে 'নো' ডাকেন না, সন্দেহজনক কিছু দেখলে রিপোর্ট করেন ম্যাচ রেফারির কাছে। তার পরও হেয়ারের প্রান্ত থেকেই সাত আর তিন ওভারের দুটি স্পেল করার সময় মুরালিধরনের মনে কি একবারও সেই বিভীষিকাময় স্মৃতি জেগে ওঠেনি?\nহয়তো উঠেছে। 'হয়তো' শব্দটা এ কারণেই যে, এখন আর হেয়ার আর মুরালির সম্পর্ক আগের মতো সাপে-নেউলে হয়ে নেই। নিশ্চয়ই বন্ধু বলা যাবে না, তবে অন্তত একটা সামাজিক সম্পর্ক হয়েছে। সেই সম্পর্কের সেতু সুনামি। এই সিরিজ শুরুর আগে মুরালিধরনের সঙ্গে অনেকবারই কথা হয়েছে হেয়ারের, সুনামির ধ্বংসযজ্ঞ শ্রীলঙ্কা কতটুকু সামলে উঠেছে, মূলত তার খোঁজখবর নিতেই। দশ বছর আগে যা ঘটেছে, সেটিকে এখন 'অতীত' বলেই এড়িয়ে যেতে চান হেয়ার। তবে ওই ঘটনা যে মুরালির মতো তাঁর ক্যারিয়ারও শেষ করে দিতে পারত, গত পরশু সেটিই বলেছেন এখন ইংল্যান্ডে বসত গড়া সাবেক এই পেস বোলার।\nমুরালিধরনকে 'নো' ডাকার পর সিডনিতে তাঁর বাড়িতে ফিরে চিঠির বাক্সে হত্যার হুমকি দেওয়া চিঠি পেয়েছেন। তাতে পোস্ট অফিসের কোনো সিলমোহর ছিল না। যার অর্থ, নিজের হাতেই কেউ তা দিয়ে গেছে ওখানে। ওই সময়টাকে শুধু 'কঠিন' ই বলছেন না, অনেকবারই আম্পায়ারিং ছেড়ে দেওয়ার কথা ভেবেছিলেন বলেও জানাচ্ছেন হেয়ার। সুপার সিরিজে মুরালির সঙ্গে আবার তাঁর দেখা হয়ে যাওয়া নিয়ে এত হইচই হচ্ছে দেখে মনে করিয়ে দিয়েছেন, গত বছর শ্রীলঙ্কা ওয়েস্ট ইন্ডিজ সিরিজের সময়ও আম্পায়ারিং করেছেন তিনি। থ্রোয়িং বিতর্কের পর এটাই তাই মুরালির সঙ্গে তাঁর প্রথম দেখা নয়। তবে মেলবোর্নে মুরালির সঙ্গে হেয়ারের কথাবার্তার এমন প্রচার পাওয়া থেকেই অনুমান করা যায়, ওয়েস্ট ইন্ডিজে দুজনের মধ্যে কুশল বিনিময়ও হয়েছে কি না সন্দেহ!\nরাষ্ট্রীয় দায়িত্ব পালনের পরও যে তাঁর হাতে পর্যাপ্ত অবসর থাকে, সেটির প্রমাণ দিয়ে অস্ট্রেলীয় প্রধানমন্ত্রী জন হাওয়ার্ড মুরালির বোলিং অ্যাকশনের শুদ্ধতা নিয়েও গবেষণা করেছিলেন। সেই গবেষণার ফল যে মুরালির পক্ষে যায়নি, তা বলাই বাহুল্য। মুরালির অস্ট্রেলিয়ায় আর খেলতে না যাওয়ার সিদ্ধান্ত আরও পোক্ত হয়েছিল তাতে। সুনামির কারণেই না তা বদলাল।\nশুধু হেয়ার মুরালি সম্পর্কটাকে একটু ভদ্রস্থ রূপ দেওয়াতেই সুনামির ভূমিকা সীমাবদ্ধ থাকছে না, অস্ট্রেলিয়ার মাটিতে আবার যে মুরালিধরনকে বোলিং করতে দেখা যাচ্ছে, তার মূলেও তো ওই সুনামিই। টেস্টে হেয়ারের পর ওয়ানডেতে রয় এমারসনও 'নো' ডেকেছিলেন মুরালিকে। এরপর বোলিং করতে এলেই দর্শকরা ‘চাকার’ ‘চাকার’ বলে চেঁচিয়েছে। রাষ্ট্রীয় দায়িত্ব পালনের পরও যে তাঁর হাতে পর্যাপ্ত অবসর থাকে, সেটির প্রমাণ দিয়ে অস্ট্রেলীয় প্রধানমন্ত্রী জন হাওয়ার্ড মুরালির বোলিং অ্যাকশনের শুদ্ধতা নিয়েও গবেষণা করেছিলেন। সেই গবেষণার ফল যে মুরালির পক্ষে যায়নি, তা বলাই বাহুল্য। মুরালির আর কোনোদিন অস্ট্রেলিয়ায় না খেলার সিদ্ধান্ত আরও জোরালো হয়েছিল তাতে। ২০০৪ সালে শ্রীলঙ্কার অস্ট্রেলিয়া সফরে আসেনওনি।\nগত জানুয়ারিতে মেলবোর্নে 'সুনামি ম্যাচ'ই মুরালিধরনের মান ভাঙাল। সেই ম্যাচ খেলতে এসে হাওয়ার্ডের সঙ্গে তাঁর হাত মেলানোর খবরটা ম্যাচের চেয়েও বড় হয়ে গিয়েছিল। আইসিসি সুপার সিরিজের চেয়ে বড় হতে না পারে, তবে হেয়ার আর মুরালির বৈরিতার অবসান হওয়াটা তো বড় খবরই।


Editorial: There is no need of friendship between Rohit sharma and Virat Kohli, Thinks Boria Majumder | Sangbad Pratidin\nPublished by: Abhisek Rakshit | Posted: September 19, 2021 3:59 pm| Updated: September 19, 2021 3:59 pm\nবোরিয়া মজুমদার: বিরাট-রোহিতের সম্পর্ক ঘিরে জল্পনা বহু বছর ধরে। বিরাটের (Virat Kohli) টি-টোয়েন্টি টিমের অধিনায়কত্ব থেকে সরে দাঁড়ানোর সিদ্ধান্ত এবং রোহিতকে (Rohit Sharma) ৫০ ওভারের ওয়ান ডে ম্যাচের সহ-অধিনায়ক পদ থেকে সরে আসতে বলার পর এই তিক্ততা বেড়ে গিয়েছে কয়েক গুণ। অনেকেই মনে করছেন, দল এখন দুই শিবিরে বিভক্ত এবং বর্তমান অধিনায়কের সঙ্গে সহ-অধিনায়ক বা বলা যায়, দলের ভবিষ্যৎ অধিনায়কের বন্ধুত্বপূর্ণ সম্পর্ক নেই।\nএখানেই আমার মূল প্রশ্ন। এই দু’জন খেলোয়াড়ের অন্তরঙ্গ বন্ধু হওয়ার প্রয়োজন কতটুকু? ভারতীয় ক্রিকেট দলের দুই অন্যতম সেরা পারফর্মার, সেরা খেলোয়াড়ের মধ্যে কি গাঢ় বন্ধুত্ব থাকা আবশ্যিক? ড্রেসিং রুমের শৃঙ্খলা বজায় রাখার পাশাপাশি খেলার বাইরেও কি কোনও বিশেষ সংযোগ থাকা প্রয়োজন? তাঁদের মধ্যে বন্ধুত্বের প্রমাণ দেওয়ার জন্য কি পরিবার-সহ ডিনার খেতে বাইরে যাওয়ার প্রয়োজন আছে? এই প্রতিটা প্রশ্নেরই উত্তর- না। এখানে বিতর্কের জায়গা নেই যে, বিরাট এবং রোহিত একে-অপরের ‘প্রিয় বন্ধু’ নন। কিন্তু আমার মতে, তা হওয়াও অপ্রয়োজনীয়। যতক্ষণ পর্যন্ত তাঁরা ভারতের হয়ে সেরা পারফর্ম করছেন এবং ভারতীয় ক্রিকেটের প্রতি নিষ্ঠাবান থাকছেন, তাঁরা বন্ধু হন বা না-হন বা একে-অপরের সান্নিধ্য উপভোগ করুন বা না করুন- তা আমাদের কাছে উদ্বেগের বিষয় হতে পারে না। ব্যক্তিগত স্তরে বিতর্কের ঝড় তাঁদের একান্ত নিজস্ব ব্যাপার, যা ভারতীয় ক্রিকেটের ক্ষেত্রে কোনওভাবেই প্রাসঙ্গিক নয়।\n[আরও পড়ুন: তালিবানের শাসনে কেমন হওয়া উচিত ভারতের আফগানিস্তান নীতি?]\nস্টিভ ও’ এবং শেন ওয়ার্ন অস্ট্রেলিয়ার ক্রিকেট ইতিহাসের সেরা সময়কালে প্রতিনিধিত্ব করেছেন। দল তখন আক্ষরিক অর্থেই অধিনায়ক ও’ এবং তাঁর ‘রেকার ইন চিফ’ ওয়ার্নের অধীনে। তবে জানা যায়, তাঁরা দু’জন ভাল বন্ধু ছিলেন না কোনও দিন। প্রকৃতপক্ষে, তাঁদের মধ্যে বনিবনা ছিল না বললেও কম বলা হবে। কিন্তু তাঁদের এই দূরত্ব অস্ট্রেলিয়া দলকে এক চোখ-ধাঁধানো উচ্চতায় পৌঁছনো থেকে বিরত করেনি। মাঠে তাঁরা রোহিত এবং বিরাটের মতোই পেশাদার ছিলেন, এবং তাঁদের একমাত্র মনোযোগ ছিল- অস্ট্রেলিয়ার হয়ে ম্যাচ জেতা। ঠিক তেমনই রোহিত এবং বিরাট যখন বিশ্বকাপের মঞ্চে পাকিস্তানের বিপক্ষে ব্যাটিং করেন, তাঁরা কি তখন একে-অপরের ভিতরের দূরত্ব নিয়ে মাথা ঘামান? এই ধরনের ভাবনা কি আদৌ গুরুত্বপূর্ণ? বরং, তাঁরা শুধুমাত্র একটি বিষয় নিশ্চিত করার জন্য ব্যাটিং করেন, তা হল, ভারতকে পাকিস্তানের বিপক্ষে বিশ্বকাপে আরেকটা ম্যাচ জিততে হবে।\nআসল সমস্যা হল বাহ্যিক। আমরা চাই, তাঁরা ‘বন্ধু’ হয়ে উঠুন, এই ধারণার বশে যে, তা না হলে তাঁরা ভারতীয় ক্রিকেটের উন্নতিসাধন করতে পারবেন না। আবার এ-কথাও সত্যি যে, যদি তাঁরা ভীষণ কাছের বন্ধু না হন, তাহলে মিডিয়াতে তাঁদের নিয়ে নানা মুখরোচক গল্প লেখা যাবে। রোহিত শিবির বনাম বিরাট শিবির- নিঃসন্দেহে নজরকাড়া শিরোনাম। বাস্তবে প্রত্যেক কৃতী ব্যক্তির অহং থাকবেই। যদি না থাকে, তাহলে তা নিঃসন্দেহে ব্যতিক্রম। বীরেন্দ্র শেহওয়াগ কি ভারতীয় অধিনায়ক হতে চাননি? অবশ্যই চেয়েছিলেন। দুর্ভাগ্যবশত, তা ছিল মহেন্দ্র সিং ধোনির যুগ, তাই বীরুকে তাঁর দেশের হয়ে ম্যাচ জিতেই খুশি থাকতে হয়। কিন্তু তিনি কি অধিনায়ক হতে চেয়ে কোনও ভুল করেছিলেন? অস্ট্রেলিয়ার অধিনায়ক হওয়ার স্বপ্ন কি ওয়ার্নের দেখা উচিত ছিল না? বিরাট এবং রোহিত যদি পারফর্মার হিসাবে একে-অপরকে ছাপিয়ে যেতে চান, তাহলে তা কি কোনওভাবে ভুল?\n[আরও পড়ুন: উত্তরপ্রদেশে জাঠ, মুসলিম ঐক্য কি ধাক্কা দেবে বিজেপির সিংহাসনে?]\nসত্যি বলতে, বিশ্বের অন্যতম সেরা দুই খেলোয়াড়ের মধ্যে শত্রুতা কি স্বাভাবিক নয়? এই মুহূর্তে ভারতের বোলিং আক্রমণ নিয়ে আমরা প্রত্যেকে সমান উচ্ছ্বসিত। বুমরা, শামি, সিরাজ, শার্দূল, ইশান্ত- প্রত্যেকেই খুব ভাল পারফর্ম করছেন, যা ভারতীয় ক্রিকেটের জন্য লাভজনক। তা বলে কি বুমরা ও শামি একে-অপরকে ছাপিয়ে যাওয়ার চেষ্টা করছেন না? এটা কি ন্যায়সংগত বলে মনে হয় না যে, দুই গুণী বোলার, দলের প্রধান স্ট্রাইক বোলারের খেতাব জিতে নেওয়ার চেষ্টা করবেন? তাহলে কেন এমন একটি বিষয় অস্বাস্থ্যকর ও তীব্র জল্পনার কারণ হয়ে দাঁড়ায় বারবার?\nআমি বিরাট এবং রোহিত- দু’জনকেই বহু বছর ধরে চেনার সুবাদে বলতে পারি যে, তাঁরা দু’জন একেবারে ভিন্ন ব্যক্তিত্বের মানুষ। কিন্তু তাঁদের অভিন্ন লক্ষ্য- শ্রেষ্ঠত্ব। তাঁদের সাফল্যের ভিন্ন পথ থাকতে পারে, কিন্তু চূড়ান্ত লক্ষ্য এক, ভারতের হয়ে টুর্নামেন্ট জেতা। ২০১৯ সালে বিশ্বকাপে ৫টা সেঞ্চুরি করার পর যখন আমি রোহিতের সাক্ষাৎকার নিয়েছিলাম, তখন আমার অনুমান ছিল, তিনি নিঃসন্দেহে নিজের পারফরম্যান্স নিয়ে খুব খুশি। কিন্তু আদতে তিনি খুশি ছিলেন না। তিনি বলেছিলেন, কী লাভ সেঞ্চুরি করে, যদি ট্রফি অন্য ড্রেসিং রুমে চলে যায়? আসল লক্ষ্য অধরা থেকে যাওয়ায় তিনি যারপরনাই হতাশ ছিলেন। তাঁর কাছে সেজন্য ব্যক্তিগত প্রশংসার সেভাবে কোনও মূল্য ছিল না। বিরাটের ক্ষেত্রেও তাই। কারণ দলগত খেলায় চূড়ান্ত হল দলের স্বার্থ, ব্যক্তিস্বার্থ নয়।\nগ্যারি কার্স্টেন একবার আমার কাছে এই বিষয়টি ভীষণ সুন্দরভাবে তুলে ধরেছিলেন। ২০১১ সালের বিশ্বকাপ সেমিফাইনালে মোহালিতে ভারত পাকিস্তানকে পরাজিত করার পরদিনের সকাল। সবাই খুব গভীর রাত পর্যন্ত পার্টি করায় সকালে তখন চারদিক শান্ত। কার্স্টেন প্যাডি আপটনের সঙ্গে টিম হোটেলে জলখাবার করছেন, সেই সময় তাঁর আমার সঙ্গে দেখা। আমার মনে আছে, আগের দিনের জয়ের জন্য তাঁকে অভিনন্দন জানিয়ে আমি বলেছিলাম যে, তিনি দলের মধ্যে যে সেতুবন্ধন করেছেন-তা দুর্দান্ত এবং প্রশংসনীয়।\n[আরও পড়ুন: তালিবানের উত্থানে দুনিয়াজুড়ে ফের বাড়ছে সন্ত্রাসবাদ! তবে পরিস্থিতির মোকাবিলা করাটাই সভ্যতা]\nতখনই গ্যারি আমাকে এই বিষয়টি বুঝিয়েছিলেন। তিনি বললেন, আপনার কি মনে হয়, দলের এই ১১ জন খেলোয়াড় প্রত্যেকে প্রত্যেকের বন্ধু? না কি তাঁদের আদৌ বন্ধু হওয়ার প্রয়োজন রয়েছে? আমি শুধু এইটুকুই চেয়েছি, শূন্যে ক্যাচ ওঠার সময় দলের ১৫ জন সদস্যের প্রত্যেকেই যেন সমবেতভাবে প্রার্থনা করে, যাতে সেই ক্যাচ দেশের হয়ে আমরা নিতে পারি। এরপর তাঁরা একে-অপরের সঙ্গে খেললেন কি না, সময় কাটালেন কি না, তা আমার কাছে অপ্রাসঙ্গিক। এর থেকে খাঁটি সত্যি আর কিছু হতে পারে না। গ্যারি কর্পোরেট দর্শনের সারাংশও তুলে ধরেছিলেন নিখুঁতভাবে। এর সারমর্ম, একটি বড় কর্পোরেট বডিতে সবাই একে-অপরের বন্ধু হতে না পারলেও, প্রত্যেককে নিজের প্রতিষ্ঠানের সকলের কথা ভাবতে হবে, প্রয়োজনে সাহায্যের হাত বাড়িয়ে দিতে হবে প্রতিষ্ঠানের স্বার্থেই। এটুকুই চাওয়া। রোহিত এবং বিরাটের ক্ষেত্রে এটাই গুরুত্বপূর্ণ। আমরা চাই, তাঁরা আসন্ন বিশ্বকাপে নিজেদের সেরাটা দিন এবং ভারতের হয়ে ময়দানে নামুন। কে কার কতটা কাছের- তা বিচার করুক ওটিটি-র চিত্রনাট্যকাররা। কারণ তা কাল্পনিক, বাস্তব নয়। আসল কথা হল, দু’জন পেশাদার খেলোয়াড় নিজের দেশের জন্য কাজ করার চেষ্টা করছেন। বিশ্বকাপের দোরগোড়ায় দাঁড়িয়ে, এখন সময় এসেছে, এই আলোচনা ও জল্পনায় ইতি টেনে ৮ বছর পর ভারতের আইসিসি বিশ্বকাপ ট্রফি জেতার প্রচেষ্টার দিকে মনোনিবেশ করার।\nবিরাট-রোহিতের সম্পর্ক ঘিরে জল্পনা বহু বছর ধরে।\nজল্পনা, গত কয়েকদিনে দুজনের সম্পর্কের এই তিক্ততা বেড়েছে কয়েক গুণ।\nদল এখন দুই শিবিরে বিভক্ত এবং বর্তমান অধিনায়কের সঙ্গে সহ-অধিনায়ক বা বলা যায়, দলের ভবিষ্যৎ অধিনায়কের বন্ধুত্বপূর্ণ সম্পর্ক নেই।


২৩ অক্টোবর, ২০১৮ ০০:১৬:৩৯\nসাবেক তত্ত্বাবধায়ক সরকারের উপদেষ্টা ব্যারিস্টার মইনুল হোসেনকে গ্রেফতার করা হয়েছে। সোমবার (২২ অক্টোবর) রাতে আ স ম আব্দুর রবের উত্তরার বাসা থেকে তাকে গ্রেফতার করা হয়। তার গ্রেফতারে পর জাতীয় ঐক্যফ্রন্টের নেতা ড. কামাল হোসেন বলেছেন, মইনুলের গ্রেফতার জনমনে উদ্বেগ বাড়িয়েছে। তবে মইনুল হোসেনের গ্রেফতার জতীয় ঐক্যফ্রন্টে কোনো প্রভাব ফেলবে না।\nমইনুল হোসেনের গ্রেফতার প্রসঙ্গে প্রতিক্রিয়া ব্যক্ত করে ড. কামাল হোসেন বলেন, একটি মানহানির মামলায় মইনুল হোসেনকে পুলিশ গ্রেফতার করেছে বলে জানতে পেরেছি। যে ঘটনায় গ্রেফতার করা হয়েছে, সেই ঘটনার আরেকটি মামলায় তিনি সোমবার(২২ অক্টোবর) জামিন নিয়েছেন। এরপরও একের পর এক মামলা এবং গ্রেফতারের ঘটনা নিঃসন্দেহে আতঙ্কের। মইনুল হোসেন ঘটনার জন্য দুঃখ প্রকাশও করেছিলেন।\nমইনুল হোসেনের গ্রেফতার জাতীয় ঐক্যে প্রভাব পড়বে কি না- এমন প্রশ্নের জবাবে কামাল বলেন, আমরা জনগণের অধিকারের জন্য ঐক্য গড়েছি। সেখানে মইনুল হোসেনের মতো অরাজনৈতিক ব্যক্তিরাও ভূমিকা রাখছেন। সবাই একটি সুষ্ঠু নির্বাচনের জন্য লড়াই করছি।\nতিনি বলেন, আগামীকাল (২৩ অক্টোবর) মামলার নথি দেখে আদালতে মুভ (শুনানি) করব। মইনুল হোসেনের জামিনের জন্য অবশ্যই আদালতে দাঁড়াবো।


প্রকাশ: ১৭ সেপ্টেম্বর ২০২০, ১৬:৩০\nআইনশঙ্খলা বাহিনীর সদস্যরা কোন ঘটনায় আসামি ধরা পড়ার সাথে সাথে বিচার শেষ না হতেই, গণমাধ্যমে সংবাদ সম্মেলনে করেন। বৃহস্পতিবার (১৭ সেপ্টেম্বর) বিষয়টি নিয়ে প্রশ্ন তুলেছেন স্বয়ং হাইকোর্ট। উচ্চ আদালত বলেন, এ চর্চা সংশ্লিষ্ট মামলার তদন্ত ও বিচার প্রক্রিয়াকে প্রভাবিত করে।\nএকইসঙ্গে তদন্তাধীন বিষয় নিয়ে টিভি মিডিয়ায় টকশো প্রচারিত হওয়ার বিষয়ে বিষ্ময় প্রকাশ করেছেন আদালত। হাইকোর্ট বলেন, এতে মিডিয়া ট্রায়াল হবার আশঙ্কা তৈরি হয়।\nবৃহস্পতিবার (১৭ সেপ্টেম্বর) দুপুরে নারায়ণগঞ্জে ধর্ষণ ও হত্যার শিকার স্কুল ছাত্রীর জীবিত ফেরত আসার ঘটনায় রিভিশন আবেদনের শুনানিতে বিচারপতি এম ইনায়েতুর রহিম ও বিচারপতি মো. মোস্তাফিজুর রহমান বেঞ্চ এসব মন্তব্য করেন।\nএদিন এ মামলার সব নথি নিয়ে হাইকোর্টের তলবে হাজির হয়ে দুই তদন্ত কর্মকর্তা ব্যাখ্যা দেন। এ সময় আদালত মামলার তদন্তের সময় আসামির দোষ স্বীকার করা স্বাভাবিক কি না এমন প্রশ্ন তোলেন।\nআদালত বলেন, পৃথিবীতে এমন কোন নজির নেই যে, স্বতঃস্ফূর্তভাবে আসামি দোষ স্বীকার করেছে। সেখানে ধর্ষণ ও হত্যার কথা দোষ না করেই স্বীকার করলো? এই মামলার তদন্ত প্রশ্নবিদ্ধ। ধর্ষণ ও হত্যার না করেও আসামিরা কিভাবে স্বীকার করলো? এটা বড় খটকা।\nআবেদনের পক্ষের আইনজীবী শিশির মনির শুনানিতে আসামির জবানবন্দি নেয়ার সময় একজন আইনজীবী উপস্থিতি রাখা বাধ্যতামূলক করার জন্য আদালতের কাছে আবেদন করেন। শুনানি শেষে হাইকোর্ট ২৪ সেপ্টেম্বর আদেশের দিন নির্ধারণ করেন।\nগত ২৬ আগস্ট নারায়ণগঞ্জে কথিত মৃত কিশোরী ফিরে আসা এবং তিন আসামির স্বীকারোক্তিমূলক জবানবন্দি সহ মামলার সব নথি তলব করেন হাইকোর্ট। একইসঙ্গে ওই মামলায় তদন্তের সঙ্গে জড়িত দুই তদন্ত কর্মকর্তাকেও তলব করেন আদালত।\nগত ২৪ আগস্ট ‘ধর্ষণের পর নদীতে লাশ ফেলে দেয়া স্কুল ছাত্রীর ৪৯ দিন পর জীবিত প্রত্যাবর্তন’ শীর্ষক শিরোনামে একটি জাতীয় দৈনিকে প্রতিবেদন প্রকাশিত হয়। ওই প্রতিবেদনটি আইনজীবী মোহাম্মদ শিশির মনির হাইকোর্টের নজরে আনেন।\nগত ৪ জুলাই ৫ম শ্রেণির ছাত্রী দিসা নিখোঁজ হয়। গত ৬ আগস্ট নিখোঁজ স্কুল ছাত্রী দিসার বাবা জাহাঙ্গীর হোসেন নারায়ণগঞ্জ সদর মডেল থানায় অপহরণ মামলা দায়ের করেন। মামলার পর পুলিশ আব্দুল্লাহ, রকিব এবং খলিল নামে ৩ জনকে গ্রেফতার করেন। তারা আদালতে ১৬৪ ধারায় স্বীকারোক্তিমূলক জবানবন্দি দেন। স্বীকারোক্তিতে তারা বলেন যে, তারা ৫ম শ্রেণির ছাত্রী দিসাকে গণধর্ষণের পর হত্যা করে লাশ শীতলক্ষ্যা নদীতে ভাসিয়ে দেয়। জবানবন্দি গ্রহণের পর আসামিদেরকে জেলে পাঠানো হয়। কিন্তু ২৩ আগস্ট দিসাকে খুঁজে পাওয়া যায়।\nনন ব্যাংকিং প্রতিষ্ঠানে কড়াকড়ি চায় দুদক\nডিএমপির ৪ সহকারী পুলিশ কমিশনার বদলি


আষাঢ়েগল্প - বেশতো\nআষাঢ়েগল্প নিয়ে কি ভাবছো?\nআষাঢ়েগল্প নিয়ে যতো পোস্ট লেখা হয়েছে\nRakesh Farnan: *আষাঢ়েগল্প* বাংলাদেশ কে এখন সিঙ্গাপুর সুইডেন ফলো করে !\nFahim Shahriar: নিউজ ককটেল ডেট * নিজের বাথরুমে ককটেল মারার দায়ে ৪৪৪ দিনের রিমান্ডে গেলেন ফকটেল মির্জা । * মখা আলুমগিরের পাদে বিপুল পরিমান ককটেল তৈরীর সরঞ্জাম পাওয়া গেছে । * বিমানে ককটেল বিস্ফোরন করতে গিয়ে গনধোলাই খেলেন আরিপ কান । * সিঙ্গাপুরের ছাগলনাইয়ায় নাশকতা করতে গিয়ে টমেটু মনে করে ককটেলের সালাদ খেয়ে গর্ভবতী হলেন সানি লিওন । * জাঙ্গির চিপায় ককটেল লোকাতে গিয়ে বিস্ফোরনে নিজের লিঙ্গ বিচ্ছেদ হল পাপিয়া আপার ।\nFahim Shahriar: *আষাঢ়েগল্প*\nশাহরিয়ার পারভেজ নয়ন: *আষাঢ়েগল্প*\nTanvir Ahmed Rifat: *আষাঢ়েগল্প* দেশ খাদ্যে স্বয়ংসম্পূর্ণ\nনিপুণ মজুমদার: *আষাঢ়েগল্প* দেশে কোন চোর নাই । :)\nLutfun Nessa: *আষাঢ়েগল্প* বেগম খালেদা জিয়া গতরাত ১০:২০ মি: লন্ডনে এলিজাবেথ হাসপাতালে ডাক্তারদের সাথে পাঞ্জা লড়ে ক্লান্ত হয়ে মৃত্যু বরণ করেন. (মনখারাপ)\nরাখিব আপন: *আষাঢ়েগল্প* বালকটি চলে গেল ।বালিকাটি বসে পড়ল।রুমের ভেতরে শুয়ে থাকা মেয়েটি খাবারের জন্য চিৎকার করে উঠল ।#দ্য লিজেন্দ দুঃখু মিয়া#\nইসমাইল হোসেন: *আষাঢ়েগল্প* অবশেষে খালেদা জিয়াকে প্রেসিডেন্ট বানিয়ে শেখ হাসিনা ৪র্থ বারের মত বাংলাদেশের প্রধান মন্ত্রীর আসন গ্রহন করলেন।\nTanzil Ahamed Tanim: *আষাঢ়েগল্প* এই মুহূর্তে আষাঢ়ে গল্প হল পহেলা বৈশাখ ১৪ই এপ্রিল এর পরিবর্তে ২২ এপ্রিল পালিত হবে । (খুশী২)(খুশী২)(খুশী২)\nলুসিফার: এইচএসসি পরীক্ষার্থী হিসেবে এই মুহূর্তে আমার সব চেয়ে আকাঙ্খিত *আষাঢ়েগল্প* গল্প হলো "অনিবার্য কারণবশত ২০১৭ সালে অনুষ্ঠিতব্য এইচএসসি পরীক্ষাটি ২০১৮ সালে অনুষ্ঠিত হবে !" (মাইরালা)(আম্মুউউউ)(ফুঁপিয়েকান্না)(ছেড়েদেশয়তান)\nবিম্ববতী: বেশতো জন্মলগ্নে অতীব প্রানোচ্ছল ছিল! যাহা রান্নার রেসিপি আর রূপচর্চা ব্যাতিরেকেও দেশ-বিদেশের নানান সমস্যা লইয়া আলোচনায় ব্যস্ত থাকিত! একদিন বেশতোকে না দেখিলে বেশিরভাগ সদস্য'রই বদহজম হইতো বলিয়া শুনিয়াছিলাম! আজ এহেন বাক্যকে *আষাঢ়েগল্প* ভাবিয়া ঘুম দিন,,\nRobin: *আষাঢ়েগল্প* উজানের পানি ভাটি অঞ্চল বাংলাদেশের ওপর দিয়েই যাবে; কিন্তু ফারাক্কা না থাকলে পানি নিয়মিত বৃষ্টির সাথে নিয়মিত অল্প অল্প করে পানি আসতো; এভাবে ফারাক্কায় পানি আটকিয়ে অনেক পানি জমিয়ে একসাথে ছাড়লেতো দুকূল ছাপিয়ে পানি আসবেই নদীকুল ভাঙবেই।\nপ্যাঁচা : *আষাঢ়েগল্প* "আমার সোনার বাংলা, আমি তোমায় ভালোবাসি..."...(ভয়পাইসি)(ভাগোওওও)\nআবুল টিভির সকালের খবর\nশ্বাস নেবার উপর ভ্যাট বসিয়েছে সরকার জনসাধারণকে জানানো যাচ্ছে যে সবাই দিনে সীমিত ভাবে শ্বাস নেবেন, অতিরিক্ত নিলে বাড়তি ভ্যাট প্রদান করতে হবে আবুল টিভির সকালের খবর এখানেই সমাপ্তি পরবর্তী সংবাদ দেখবেন, আমাদের প্রতিষ্টাতা আবুলের মৃত্যুর পর। ততদিন আপনারা ভাল থাকুন


Deprecated: Function get_magic_quotes_gpc() is deprecated in /customers/2/1/8/swadhindesh.com/httpd.www/bangla/wp-includes/load.php on line 651 Deprecated: Function get_magic_quotes_gpc() is deprecated in /customers/2/1/8/swadhindesh.com/httpd.www/bangla/wp-includes/formatting.php on line 4387 Deprecated: Function get_magic_quotes_gpc() is deprecated in /customers/2/1/8/swadhindesh.com/httpd.www/bangla/wp-includes/formatting.php on line 4387 Deprecated: Function get_magic_quotes_gpc() is deprecated in /customers/2/1/8/swadhindesh.com/httpd.www/bangla/wp-includes/formatting.php on line 4387 পর্ন তারকাকে টাকা দেওয়ার বিষয়ে মুখ খুললেন ট্রাম্প | Swadhindesh.com-স্বাধীনদেশ\nHome » আন্তর্জাতিক » পর্ন তারকাকে টাকা দেওয়ার বিষয়ে মুখ খুললেন ট্রাম্প\nApril 6, 2018 4:32 pm Category: আন্তর্জাতিক Comments Off on পর্ন তারকাকে টাকা দেওয়ার বিষয়ে মুখ খুললেন ট্রাম্প A+ / A-\nবরাবরই বিতর্কের কেন্দ্রবিন্দুতে থাকতে চান মার্কিন প্রেসিডেন্ট ডোনাল্ড ট্রাম্প। সেটা নির্বাচিত হওয়ার আগে থেকেই। আর নির্বাচনের পরেও তো সেটা আরও বহু গুণ বেড়ে গেছে। তবে তার সঙ্গে সাবেক এক পর্ন তারকার যৌন সম্পর্কের কথা প্রকাশ্যে আসায় রীতিমত বিপদে পড়ে গেছেন ট্রাম্প।\nসেই বিষয়ে এবার মুখ খুললেন মার্কিন প্রেসিডেন্ট। পর্ন তারকা স্টর্মি ড্যানিয়েলকে ১ লাখ ৩০ হাজার ডলার গোপনে দেওয়ার অভিযোগটি সম্পূর্ণ অস্বীকার করেছেন তিনি।\nএর আগে জানা যায়, ২০১৬ সালে আমেরিকার প্রেসিডেন্ট নির্বাচনের আগে পর্ন তারকাকে ওই টাকা দিয়ে মুখ বন্ধ করা হয়েছিল। ট্রাম্পের একসময়ের আইনজীবী সেই টাকা দেওয়ার কথা স্বীকারও করেন। তবে সেই টাকা কোথা থেকে দেওয়া হয়েছিল, তা স্পষ্ট করেননি।\nওই পর্ন তারকা জানিয়েছিলেন, এক ব্যক্তি তাকে এসে বলেছিলেন, ‘ট্রাম্পের সঙ্গে যা হয়েছে তা ভুলে যাও।’ মেয়ের মুখের দিকে তাকিয়ে বলেছিলেন, ‘ওর মায়ের সঙ্গে যদি কিছু হয়ে যায়, তাহলে সেটা খুব খারাপ হবে।’ সংবাদমাধ্যমের মুখোমুখি হয়ে এমনই বিস্ফোরক তথ্য দেন পর্ন তারকা স্টর্মি ড্যানিয়েল। তার সঙ্গে মার্কিন প্রেসিডেন্ট ডোনাল্ড ট্রাম্পের অবৈধ সম্পর্ক প্রকাশ্যে আসে তার আগেই।\nবিপত্তির শুরুই হয়েছিল সংবাদমাধ্যমে তার মুখ খোলা নিয়ে। স্টর্মির নাম প্রথম প্রকাশ্যে আসে ২০১৬ সালে, মার্কিন প্রেসিডেন্ট নির্বাচনের সময়ে। সেই সময়ে কিছু পত্রপত্রিকা তৎকালীন প্রেসিডেন্ট পদপ্রার্থী ডোনাল্ড ট্রাম্পের সঙ্গে ২০০৬ সালে স্টর্মির সম্পর্কের খবর পায়। তারপর থেকে একের পর এক বিতর্কিত তথ্য উঠে এসেছে ট্রাম্প-স্টর্মিকে নিয়ে। এবার মার্কিন টিভি চ্যানেলকে সরাসরি সাক্ষাৎকার দেন স্টর্মি। যদিও তার সব বক্তব্যকেই অস্বীকার করেছে হোয়াইট হাউস। বিবৃতি দিয়েছেন মেলানিয়া ট্রাম্পের মুখপাত্রও।\nএক ঘণ্টার শো’তে স্টর্মি মুখ খুলেছেন হোটেলের ঘরে ট্রাম্পের কুৎসিত আচরণ নিয়েও। দাবি করেছেন, ট্রাম্প নাকি বলেছিলেন, তাকে দেখলে নিজের মেয়ে ইভাঙ্কার কথা মনে পড়ে। এর আগে একই দাবি জানিয়েছিলেন প্লেবয় মডেল ক্যারেন ম্যাকডোগালও।\nস্টর্মি জানান, ২০১১ সালে ট্রাম্প জানতে পেরেছিলেন একটি পত্রিকাকে সাক্ষাৎকার দিয়েছেন তিনি। এ-ও জানতে পারেন, তার সঙ্গে সম্পর্ক নিয়েও কথা হয়েছে ওই সাক্ষাৎকারে। এরপরেই তাকে হুমকি দেওয়া হয়েছিল।\nকিন্তু এই ‘হুমকি’র পরেও দেশের প্রেসিডেন্টের বিরুদ্ধে মুখ খোলার সাহস দেখাচ্ছেন কী ভাবে? স্টর্মি জানান, আত্মসম্মান বজায় রাখতেই সাক্ষাৎকার দেওয়ার সিদ্ধান্ত তার। আর তার মিথ্যা কথা বলার কোনো কারণ নেই বলেও জানান তিনি।\nপর্ন তারকাকে টাকা দেওয়ার বিষয়ে মুখ খুললেন ট্রাম্প Reviewed by Athar Hossain on Apr 06 . বরাবরই বিতর্কের কেন্দ্রবিন্দুতে থাকতে চান মার্কিন প্রেসিডেন্ট ডোনাল্ড ট্রাম্প। সেটা নির্বাচিত হওয়ার আগে থেকেই। আর নির্বাচনের পরেও তো সেটা আরও বহু গুণ বেড়ে গেছে। বরাবরই বিতর্কের কেন্দ্রবিন্দুতে থাকতে চান মার্কিন প্রেসিডেন্ট ডোনাল্ড ট্রাম্প। সেটা নির্বাচিত হওয়ার আগে থেকেই। আর নির্বাচনের পরেও তো সেটা আরও বহু গুণ বেড়ে গেছে। Rating: 0\nজনতার আন্দোলনের সীমাবদ্ধতা নেই : মও...রাজীবের শারীরিক অবস্থার অবনতি...


জন কিটস ও তাঁর গীতিকাব্য - দৈনিক পূর্বদেশ\nজন কিটস ও তাঁর গীতিকাব্য\nশুক্রবার , ২৫ জানুয়ারি, ২০১৯\nসংক্ষিপ্ত জীবনে জন কিটস ইংরেজি ভাষায় কিছু অনিন্দ্য সুন্দর এবং চমৎকার কবিতা লিখেছেন। মহান অর্জনগুলোর মধ্যে, তাঁর পর পর ছয়টি গীতিকাব্য ১৮১৯ সালের মার্চ এবং সেপ্টেম্বর মাসে লেখা হয়েছে অবিশ্বাস্যভাবে যখন কিটসের বয়স মাত্র ২৪ বছর। কিটসের কাব্য প্রতিভা তাঁর সমসাময়িক সবাইকে বিমোহিত করেছিলো। তিনি ১৮২১ সালের ফেব্রæয়ারি মাসে তাঁর গীতিকাব্য ‘টু অটাম’ লেখা শেষ করার প্রায় ১ বছর পর মারা যান।\nজন কিটস ১৭৯৫ সালে লন্ডনের একটি নিম্ন মধ্যবিত্ত পরিবারে জন্মগ্রহণ করেন। অল্প বয়সে তিনি তাঁর পিতা-মাতা উভয়কেই হারান। তাঁর মা য²ায় আক্রান্ত হয়েছিলেন যে রোগটি প্রায় পরবর্তীতে জন কিটসেরও মৃত্যুর কারণ। যখন তাঁর ১৫ বছর বয়স, তিনি একটি মেডিকেল প্রশিক্ষণ কেন্দ্রে ভর্তি হন এবং পরবর্তীতে তিনি মেডিকেল স্কুলে ভর্তি হন। যখন তাঁর বয়স ২০, তিনি তাঁর মেডিকেল প্রশিক্ষণ ত্যাগ করেন নিজেকে সম্পূর্ণরূপে সাহিত্যে মনোনিবেশিত করানোর জন্য। তিনি তাঁর প্রথম কবিতার বই প্রকাশ করেন ১৮১৭ সালে, যেগুলো একটি প্রভাবশালী ম্যাগাজিন কর্তৃক কঠোরভাবে সমালোচিত হয় এবং পরবর্তী বছর তাঁর দ্বিতীয় বই প্রকাশিত হওয়ার পর তুলনামূলকভাবে কম মনোযোগ আকর্ষণ করে। ১৮১৮ সালে ডিসেম্বর মাসে কিটসের ভাই টম যক্ষায় মারা যান এবং কিটস তাঁর বন্ধুর সাথে হ্যাম্পস্টিডে চলে যান।\nহ্যাম্পস্টিডে তিনি ফ্যানি ব্রাওয়িন নামে একটি যুবতী মেয়ের প্রেমে পড়েন। এই সময়ের মধ্যেই কিটস অসাধারণ সৃষ্টিশীল উৎসাহের অভিজ্ঞতালব্ধ হন যা তাঁকে একটি উচ্চতর মাত্রায় তাঁর মৃত্যুর পূর্ব পর্যন্ত সকল সর্বোৎকৃষ্ট কবিতা লিখতে সাহায্য করে। তাঁর স্বাস্থ্য এবং অর্থ দুটোই তীব্রভাবে হ্রাস পায় এবং ১৮২০ সালে গ্রীষ্মের উষ্ণ আবহাওয়ায় তাঁর শরীরের সম্ভাব্য পরিবর্তনের আশায় ইতালি গমন করেন। পরবর্তীতে তিনি আর কখনোই তাঁর জন্মভূমিতে ফিরে আসেন নি। তাঁর মৃত্যু ঊনবিংশ শতাব্দীর অন্যতম অসাধারণ কাব্যপ্রতিভার সমাপ্তি ঘটায়। প্রকৃতপক্ষে সর্বকালের অন্যতম অসাধারণ কাব্যপ্রতিভার ইতি ঘটায়। জন তাঁর জীবদ্দশায় কখনোই সুনাম অর্জন করেন নি। (তাঁর স্মৃতিফলকের জন্য বিষাদময় অনুনয় “এখানে যে কবি শুয়ে আছেন তাঁর নাম ক্ষণস্থায়ী”)। কিন্তু তিনি তাঁর নিজস্ব ক্ষমতার আভ্যন্তরীণ গভীর আত্মবিশ্বাসের মাধ্যমে টিকেছিলেন। তাঁর মৃত্যুর কিছু দিন আগে তিনি বলেছিলেন যে তিনি বিশ্বাস করেন যে তিনি তাঁর মৃত্যুর পরে ইংরেজি কবিদের মধ্যে বেঁচে থাকবেন।\nকিটস ঊনবিংশ শতাব্দীর প্রথমার্ধে ‘রোমান্টিসিজম’ এর একজন গুরুত্বপূর্ণ ব্যক্তিত্ব ছিলেন, যেটি একধরনের আন্দোলন যা প্রকৃতির সৌন্দর্য, আবেগ এবং কল্পনাকে ধারণ করে। এদের মধ্যে অধিকাংশ ধারণা এবং অন্তঃসার কিটসের মহান গীতিকাব্যের অপরিমেয় কাল্পনিক ধারণা, প্রাকৃতিক সৌন্দর্য, কল্পনা এবং সৃষ্টিশীলতার মধ্যে সম্পর্ক, সৌন্দর্য এবং কষ্টের প্রতি আবেগের সাড়া এবং সময় অনুসারে জীবনের পরিবর্তন এর প্রমাণ। যে ঐশ্বর্যিক ভাষায় তাঁর গীতিকাব্যগুলো লেখা, সেগুলোর সৌন্দর্য এবং সত্যের প্রতি আদর্শগত ধারণা এবং সেগুলোর মৃত্যু অভিমুখে সহজ বহিঃপ্রকাশ, সবই কল্পনার নির্বিষ্টচিত্ততা যদিও একই সাথে সেগুলো কিটসেরই দুর্লভ সৃষ্টিকর্ম।\nএকইভাবে, গীতিকাব্যগুলো বিশেষ ভাবে কোনো গল্প বলে না- সেখানে নেই কোনো সমন্বিত খন্ড এবং আবর্তক চরিত্র- এবং ক্ষুদ্র নজির রয়েছে যে কিটসের লক্ষ্য ছিলো এগুলোকে একসাথে শিল্পের অনন্য কাজ হিসেবে প্রতিষ্ঠা করা। তা সত্তে¡ও এগুলোর মধ্যে ইঙ্গিতপূর্ণ আত্মসম্পর্কের বিস্ময়কর সংখ্যা এড়িয়ে যাওয়া অসম্ভব। গীতিকাব্যগুলো একই বিষয় অন্বেষণ করে এবং বিকাশ সাধন করে, একই ধরণের পন্থা ও চিত্রের অংশ হয়, এবং একটি নির্দিষ্ট পন্থায় আদেশ করে, সন্দেহাতীতভাবে মানসিক উন্নতির পথ প্রদর্শক হয়। এটা বলা যাবে না যে কবিতাগুলোর নিজস্ব কোনো পন্থা নেই- খুব দারুণভাবেই তাদের আছে; ধারাবাহিক লিখার শ্রেষ্ঠ আশির্বাদগুলোর মধ্যে একটি হলো, যে কোন দফায় এগুলো প্রবিষ্ট করানো যায়, সম্পূর্ণরূপে দেখা যায়, অথবা যে কোনো পরিপ্রেক্ষিতে আংশিক অবস্থান করে, এবং এখনো এর প্রমাণ আছে এবং পড়তে ফলপ্রসূ। এ বিষয়ে সমালোচনামূলক বিতর্ক হিসেবে চুক্তি রয়েছে, যে কন্ঠস্বরগুলো কবিতাগুলো বলে সেগুলো আসলে কি রকম আচরণ করে- যদিও একজন ব্যক্তির মাধ্যমে সব কবিতার কথা বলা যায়, তাদের পঠনের মাধ্যমে কি আসলেই সেটা বুঝায়, নাকি কিটস প্রত্যেক গীতিকাব্যের জন্য আলাদা আলাদা ব্যক্তি কল্পনা করেছেন?\nএ প্রশ্নের সঠিক কোনো উত্তর নেই, কিন্তু এটিও সম্ভাব্য যে প্রশ্নটিই ভুল। প্রত্যেক গীতিকাব্যের ক্ষেত্রে কাজের প্রতি সচেতনতা কিটসের নিজের! এটি অত্যাবশ্যকীয় যে, কবিতাগুলো স্পষ্টতই আত্মজীবনীমূলক নয় (কিটসের ক্ষেত্রে এরকম ঘটনা ঘটা অসম্ভব), কিন্তু এগুলোতে আন্তরিকতা ও শব্দমূল সংক্রান্ত সম্পর্কে ভরপুর। এরকম চিন্তা করার কোনো কারণ নেই যে এসব কিটসের মনের একই জায়গা থেকে আসেনি- বরঞ্চ বলতে হয়, এগুলো কিটসের নিজস্বতার প্রতিফলনের একই জায়গা থেকে লিখা হয়েছে। সেই অর্থেই, স্বীকার করতে ক্ষতি নেই যে গীতিকাব্যগুলো একই স্বরের ধারাবাহিক উচ্চারণে বলা হয়েছে। ‘ওড অন ইনডোলেন্স’ হতে ‘টু অটাম’ পর্যন্ত যে মানসিক অগ্রগতি দেখানো হয়, সেটি সম্পূর্ণই ব্যক্তিগত অন্তরঙ্গতা, এবং অন্তরঙ্গতার এই মহান মাত্রা পথভ্রষ্ট হয় যদি কেউ কল্পনা করতে শুরু করে যে গীতিকাব্যগুলো কল্পিত বিভিন্ন চরিত্রের মাধ্যমে ধারাবাহিক ভাবে উচ্চারিত হয়েছে। যদি আপনি কবিতাগুলোর বক্তা নিয়ে আসলেই ভাবেন, কিটসকেই ভাবুন যেখানে তিনি এগুলো লিখার সময় নিজেকে কল্পনা করেছেন। যদি আপনি ‘ইনডোলেন্স’ এর নিশ্চল তন্দ্রাচ্ছন্নতা থেকে ‘অটাম’ এর সাদাসিধে জ্ঞানে বক্তার কক্ষপথের পদাঙ্ক খুঁজে পান, কন্ঠস্বরটির অগ্রগতি শোনার চেষ্টা করুন এবং কিটসের অসাধারণ ভাষার ছত্রছায়ায় নিজেকে পরিবর্তন করুন।\nজন কিটসের গীতিকাব্যগুলোর বৈশিষ্ট্য :\nমৃত্যুর অনিবার্যতা : এমন কি তাঁর প্রাথমিক য²া নির্ণীত হওয়ার পূর্বে কিটস, মৃত্যু এবং তাঁর অনিবার্যতার উপর জোরারোপ করেন। কিটসের মতে, ক্ষুদ্র এবং ধীরগতির মৃত্যু আমাদের জীবনে প্রতিনিয়ত ঘটে এবং কিটস এই মরণশীল ঘটনাগুলোকে একটি ক্রমবিন্যাস দিয়েছেন। প্রেমিক-প্রেমিকার আলিঙ্গনের সমাপ্তি, প্রাচীন কারুখচিত পাত্রের অবয়ব, শরতের ফসল উত্তোলন-এগুলো শুধুমাত্র মৃত্যুর চিহ্ন নয়, কিন্তু উদাহরণও। মহান সৌন্দর্য ও শিল্পের উদাহরণসমূহও কিটসকে মৃত্যু ভাবে ডুবিয়েছে, ঠিক যেমনটা হয়েছে ‘অন সিয়িং দ্যা এলজিন মার্বলস’-এ। একজন লেখক হিসেবে জন আশা করতেন, শেক্সপিয়র এবং জন মিল্টনের মত মহান কবি হতে তিনি হয়তো দীর্ঘদিন তাঁর কবিতাত্তি¡ক স্বপ্ন পূরণে বেঁচে থাকবেন। ‘স্লিপ এন্ড পয়েট্রি’-তে কিটস একটি সাহিত্যিক অর্জনের পরিকল্পনা প্রকাশ করেছেন যার জন্য তাঁর দরকার হয়েছিল এক দশকের মতো কবিতা পড়া শুধুমাত্র সেটা বুঝতে এবং তাঁর কাজে দক্ষতা অর্জন করতে। যাই হোক, যদি মৃত্যু তাঁর কাজে একটু বিরতি দিতো তিনি তাঁর স্বপ্নের প্রায় কাছে চলে যেতেন। যে আশংকা তিনি তাঁর “হোয়েন আই হ্যাভ ফিয়ারস দ্যাট আই মে চিস টু বি” সনেটে প্রকাশ করেছেন।\nক্ষণস্থায়ী সৌন্দর্য : তাঁর কবিতায় তিনি সৌন্দর্য এর ক্ষণস্থায়ীত্বকে মৃত্যুর অনিবার্যতার বিলম্বের উপায় হিসেবে প্রস্তাব করেছেন। যদিও আমরা যে কোন সময় অবশ্যই মৃত্যুবরণ করবো, আমরা অসীম প্রতিযোগিতা অথবা সুন্দর বস্তু এবং তৃণভূমির দিকে তাকিয়ে জীবন পার করতেই পারি। কিটস তাঁর ‘ওড অন এ গ্রেসিয়ান উর্ণ’ এ কারুখচিত পাত্রগুলোকে এবং ‘অন ফার্স্ট লুকিং ইন টু চ্যাপম্যানস হোমার’ এ বইকে এবং ‘ওড টু এ নাইটিঙ্গেল’ এ পাখিকে ক্ষণস্থায়ী হিসেবে প্রকাশ করেছেন। অন্যান্য মরণশীল জিনিসের মতো হয়তো সুন্দর বস্তুগুলো কখনো মরবে না, কিন্তু বহু সময় ধরে তাদের সৌন্দর্যের প্রভাব খাটিয়ে যাবে। কিটস তাঁর প্রথম বই ‘এন্ডি মাইওন’ এ তা আবিষ্কার করেছেন। ‘ওড অন এ গ্রেসিয়ান উর্ণ’ এ বক্তা বংশীবাদকের সাথে শত্রæতা জ্ঞাপন করেছেন। গাছরাও এই প্রাচীন পাত্রের উপর ফুটে উঠেছে কারণ সে তার বাঁশি বাজানো কখনো থামাবে না, না কখনো এদের পাতা ঝরে পড়বে। তিনি অল্পবয়সী প্রেমিক-প্রেমিকাদের এই বলে নিশ্চয়তা প্রদান করেছেন যে তারা হয়ত কখনো তাদের প্রেয়স ও প্রেয়সিকে চিহ্নিত করতে পারবে না যদিও তারা সুন্দর থেকেই যাবে। কারুখচিত পাত্রের উপর মানুষগুলো এই বক্তার মতই এসব অভিজ্ঞতালব্ধ হওয়া থামাবে না। তারা চিরস্থায়ীভাবে চাপা পরে যাবে যখন বক্তা পরিবর্তিত হবে, বৃদ্ধ হবে, হয়তো কোনো একদিন মরে যাবে।\nসুর এবং সুরকার : কবিতা এবং কবির সঙ্কেত হিসেবে কিটসের সৃষ্টিশীল কর্মগুলোর সর্বাংশে সুর এবং সুরকারের প্রকাশ ঘটে। দৃষ্টান্তস্বরূপ, ‘ওড অন এ গ্রেসিয়ান উর্ণ’-এ, বক্তা বর্ণনা করছেন যে সুরকারেরা তাদের বাঁশি বাজাচ্ছেন। যদিও সোজাসুজিভাবে আমরা তাদের সুর শুনতে পাচ্ছিনা, আমাদের কল্পনাশক্তি ব্যবহারের মাধ্যমে আমরা সেই সুর কল্পনা করি এবং সর্বোপরি তাদের শুনতে পাই। ‘টু অটাম’ এর বক্তা আমাদের নিশ্চিতভাবেই বলেন যে, বসন্তকালের মতো শরৎকালেও গাওয়ার জন্য গান রয়েছে। শরৎকাল, নবজীবনের ঋতু, বসন্তের কবিতার মতোই মূল্যবান। ‘ওড টু এ নাইটিঙ্গেল’-এ, মানবের নৈতিকতা এবং শিল্পের অমরত্বের বিপরীতে যেতে পাখির সুর ব্যবহৃত হয়েছে। এখানে বক্তা, কবিতাকে দক্ষতার সাথে ব্যবহার করে, পাখির সুর হৃদয়ে ধারণ করে বনে পাখির সাথে যোগ দিয়েছেন, এ রকম কল্পনা করছেন।\nপ্রকৃতি : তাঁর সমসাময়িক রোমান্টিক কবিদের মতো, প্রকৃতির মধ্যে কিটস অশেষ কবিসুলভ প্রেরণা খুঁজে পেয়েছেন, এবং যত্নের সাথে এবং নির্ভুলভাবে তিনি সেই প্রাকৃতিক বিশ্বকে বর্ণনা করেছেন। অন্যদের মধ্যে, প্রকৃতির, নিরীক্ষকের মতো দৃষ্টি কিটস, ওয়ার্ডসওয়ার্থ, কোলরিজ এবং শেলীকে, মানব অবস্থার দিকগুলো সম্পর্কে স¤প্রসারিত ধ্যান ধারণা এবং চিন্তাশীল গীতিকাব্য তৈরি করতে অনুমতি দিয়েছিলো। উদাহরণস্বরূপ, ‘ওড টু এ নাইটিঙ্গেল’-এ, বক্তা, পাখির গান শুনে, মরণশীল মানব এবং শিল্পের অমরত্ব নিয়ে রোমন্থন করছিলেন। ‘ওড অন মেলানকোলি’ এর বক্তা বিষন্নতার উপলক্ষের সাথে “কান্নার মেঘ” এর তুলনা করেছেন, এরপর এমন ফুলের তালিকা তৈরি করছিলেন যেগুলো বিমর্ষতার সাথে যুক্ত। বক্তা তার মনস্তাত্তি¡ক দশার জন্য প্রকৃতির মধ্যে কার্যক্ষম ছবি খুঁজে পেয়েছেন। কিটস চিন্তন জায়গা থেকে শুধুমাত্র প্রকৃতিকে স্প্রিংবোর্ড হিসেবেই ব্যবহার করেননি, আবার তিনি কতগুলো প্রাকৃতিক উপমা, সঙ্কেত এবং রূপক আবিষ্কার করেছেন যেগুলো তিনি আত্মিক এবং আবেগপ্রবণ অবস্থা থেকে বর্ণনা করেছেন।\nঅলিম্পিক থেকে বিদায় বাংলাদেশের হিটেই আটজনের মধ্যে ৮ম জহির


দুই বার গর্ভপাত হয়েছিল কাজলের! -Deshebideshe\nমুম্বাই, ১০ জানুয়ারী - বলিউড অভিনেত্রী কাজল মুখার্জি বর্তমানে ব্যস্ত সময় পার করছেন ‘তানহাজি: দ্য আনসং ওয়ারিয়র’ ছবির কাজ নিয়ে। ছবিটিতে তিনি তার স্বামী অজয় দেবগনের বিপরীতে অভিনয় করছেন। এবার বিয়ে, স্বামী, সংসার, গর্ভপাতসহ নানা বিষয়ে কথা বললেন বলিউডের এ বাঙালি অভিনেত্রী।\nভারতীয় সংবাদমাধ্যম এনডিটিভির খবরে বলা হয়, গতকাল বৃহস্পতিবার কাজল মুখার্জি সামাজিক যোগাযোগমাধ্যম ইনস্টাগ্রামে তার স্বামীর সঙ্গে একটি ছবি পোস্ট করেন। এই ছবির সঙ্গে তিনি তার ব্যক্তি জীবনের একটি বিশাল লেখা জুড়ে দেন।\nকাজল তার ইনস্টাগ্রাম পোস্টে লিখেন, ‘২৫ বছর আগে ‘হালচাল’ সিনেমার সেটে আমাদের প্রথম দেখা, সেখানেই একে অপরের সাথে পরিচয়, আমি আমার শুটের জন্য প্রস্তুত ছিলাম এবং জানতে চেয়েছিলাম, ‘আমার হিরো কোথায়’? তখনই কেউ একজন ওর (অজয়) দিকে ইঙ্গিত করে, ও তখন এক কোণে বসেছিল। তার সঙ্গে কথা বলার আগে, আমি তার সম্পর্কে একটু খোঁজ-খবর নিয়ে নিয়েছিলাম। এই সেটেই আমার একে অপরের সঙ্গে কথা বলি, আর আমাদের মধ্যে একটা বন্ধুত্বের সম্পর্ক গড়ে ওঠে। সেই সময় আমার সঙ্গে অন্য একজনের সম্পর্ক ছিল, অজয়ের সঙ্গে কথা বলতে গিয়ে আমি বেশ কয়েকবার তার সম্পর্কে অভিযোগও করি। তার কিছুদিনের মধ্যেই আমাদের সম্পর্ক ভেঙে যায়’\nএ বলিউড অভিনেত্রী লিখেন, ‘আমরা (অজয়ও কাজল) একে অপরকে প্রায় ৪ বছর সময় দিয়েছি। এরপর আমরা বিয়ের সিদ্ধান্ত নিই। ওর বাবা-মার এই বিয়েতে কোনো আপত্তি ছিল না, তবে আমার বাবা চার দিন আমার সঙ্গে কথা বলেননি। আসলে বাবা আমাকে আরও প্রতিষ্ঠিত দেখতে চেয়েছিলেন। কিন্তু তাতেও কোনো লাভ হয়নি। কারণ সেই সময় আমার ঠিক করে ফেলেছিলাম যে, আমরা একে-অপরের সঙ্গেই জীবন কাটাতে চাই। আমাদের বিয়ের আসর বাড়িতেই বসেছিল, তবে মিডিয়ার লোকদের ভুল ঠিকানা দেওয়া হয়েছিল। কারণ, আমরা চেয়েছিলাম ওই দিনটা শুধু আমাদের হোক।’\n‘কাভি খুশি কাভি গম’র শুটিং-এর সময় তিনি গর্ভবতী ছিলেন। তবে তার সে সন্তান পৃথিবীর আলো দেখতে পারেনি জানিয়ে কাজল মুখার্জি লেখেন, ‘সেই সময় আমি হাসপাতালে, সিনেমা তো সফল হয়, কিন্তু আনন্দ করার মতও অবস্থায় ছিলাম না।’\nএন এ/ ১০ জানুয়ারী


প্রকাশিত : ০৬:১২ AM, ২২ সেপ্টেম্বর ২০১৯ রবিবার ৬১৩ বার পঠিত\nগ্রাহক সুরক্ষা ও নিরাপত্তার স্বার্থে চলতি বছরে প্লে স্টোর থেকে একশোর বেশি অ্যাপ সরিয়ে নিয়েছে গুগল।\nস্মার্টফোনের বিভিন্ন অ্যাপ হয়ে উঠছে ভাইরাস এবং ম্যালওয়্যারের আঁতুড়ঘর, তা নিয়ে শঙ্কা প্রকাশ করেছিলেন সাইবার বিশেষজ্ঞরা।\nএতে অ্যাপ ব্যবহারকারীদের মধ্যে সংশয় জেগেছে। কোন অ্যাপ আসল? কোন অ্যাপ ব্যবহার করলে সুরক্ষিত থাকবে ব্যক্তিগত গোপন নথি?\nবর্তমান প্রযুক্তি যুদ্ধে যে দেশের কাছে যত বেশি তথ্য রয়েছে, সেই দেশ তত বেশি শক্তিশালী। এর থেকে বাঁচার জন্য যেটা জরুরি তা হল, কোন অ্যাপ আসল আর কোনটি নকল।\nজেনে নিন নকল আর আসল অ্যাপ চেনার উপায়:-


নুডলসে ভয়ঙ্কর ক্ষতি নুডলসে ভয়ঙ্কর ক্ষতি\nনুডলসে ভয়ঙ্কর ক্ষতি\nতিনবেলা রুটিন মাফিক খাওয়ার বাইরে পেটে প্রচন্ড ক্ষুধা অনুভব করছেন? খুঁজছেন সহজ সমাধান? এমনটা হলে অনেকেই আছেন যারা সময়সাপেক্ষ রান্নায় না গিয়ে কম সময়ে পেট ভরার কৌশল খোঁজেন। এ ক্ষেত্রে ইনস্ট্যান্ট নুডলস অনেকেরেই পছন্দ। বিশেষ করে ছাত্রছাত্রী থেকে কর্মব্যস্ত মানুষ, সবাই ইনস্ট্যান্ট নুডলসের ভক্ত। অনেকে আবার রান্না করার ঝামেলা এড়াতে দিনের পর দিন এই খাবার দিয়েই পেটর খিদে মিটাচ্ছেন। তাই এই ধরনের নুডলসের জনপ্রিয়তা এখন তুঙ্গে।\nকিন্তু জানেন কি, এই নুডলস দিয়ে পেট ভরানোর অভ্যাস আপনার শরীরে কী কী ক্ষতি করছে? আপনি হয়তো জানেন না- নিজের অজান্তেই এ সব খাবারে বিপদ ডেকে আনছেন।\nপুষ্টিবিদদের মতে, সেদ্ধ করে খেলেও এই খাবারে ক্ষতির পরিমাণ যেকোনো জাঙ্ক ফুডের চেয়েও বেশি। পুষ্টিবিদরা বলেন, এই ধরনের খাবারে মূলত কোনও পুষ্টিগুণই নেই। বরং এর মধ্যে থাকা সিন্থেটিক কেমিক্যাল শরীরের মেদের আধিক্য বাড়িয়ে দেয়।\nচিকিৎসকদের মতে, ইনস্ট্যান্ট নুডলসে থাকে সিন্থেটিক অ্যান্টিঅক্সিড্যান্ট টিবিএইচকিউ। যা শরীরে ০.০২-০.০৩ শতাংশের বেশি পৌঁছলে বিপদ হতে পারে। প্রতি কেজিতে ৩০০ মিলিগ্রামের আশপাশে থাকাই বাঞ্ছনীয়। কিন্তু নুডলসে এর পরিমাণ এতই বেশি থাকে, যা ধীরে ধীরে লিভারের ক্রনিক অসুখ ডেকে আনে ও হজম প্রক্রিয়াকে বিঘ্নিত করে।\nনুডলস হজম হতে খুব সময় নেয়। তাই পেট ভার লাগে। ফলে অনেকেরই নুডলস খাওয়ার পর খিদে কমে যায়, হজমের গোলযোগ, এমনকি বমিও হতে পারে।\nভক্তদের হৃদয় ভেঙে ‘দুঃসংবাদ’ দিলেন সুপার স্টার হৃত্বিক রোশন!\n‘বদলাপুর’ এর পরে রাধিকা আপ্তে অনেক অ্যাডাল্ট কমেডি ফিল্ম অফার করেছিলেন\nআগামীতে খাদ্য সমস্যার সমাধান ‘অ্যাকোয়াপনিক্স’


দিনে রোজা, রাতে ক্ষুধা • primenews.com.bd\n(এই পবিত্র রমজানে যুদ্ধবিধ্বস্ত ইয়েমেনে কীভাবে বেঁচে আছে মানুষ? আলজাজিরার ফিচার বিভাগে এ নিয়ে লিখেছেন সানাভিত্তিক ফ্রিল্যান্সার খালিদ আল-কারিমি ও মোহাম্মদ আল-সামেই। ভাষান্তর করেছেন- রাসেল পারভেজ)\nফাতিমা সালাহ। বয়স ৫৮। রমজান মাসে অনেকে দিনে ঘুমিয়ে নেন, কিন্তু তিনি তা পারেন না।\nএর পরিবর্তে তাকে ছুটতে হয় সানা শহরে বিভিন্ন প্রতিবেশীর বাড়ি ও দোকানে। রাতে তার পরিবারের জন্য ভালো খাবার জোগাড়ের আশায় ঘুরতে হয় তাকে।\nজলভরা চোখে ফাতিমা বলেন, ‘হাঁটতে হাঁটতে আমি ক্লান্ত ও পিপাসার্ত থাকি এবং ভালো সেহরি ছাড়াই রোজা রাখি।’\n‘মান-সম্মান নিয়ে বাড়িতে থাকতাম আমি এবং রমজান আমার কাছে শ্রেষ্ঠ মাস। কিন্তু এই যুদ্ধ প্রতিদিন আনন্দ থেকে আমাদের বঞ্চিত করেছে। গত রমজানে সব ঠিকঠাক ছিল কিন্তু এবার খুবই কঠিন হয়ে দাঁড়িয়েছে। আমরা দিনে রোজা রাখি এবং রাতে অনাহারে থাকি।’\nমুসলিম বিশ্বে রমজান মাস আনন্দপূর্ণ ও ধর্মীয় সময় হিসেবে বিবেচিত। কিন্তু যুদ্ধবিধ্বস্ত ইয়েমেনে এই মহান দিনগুলোতে শুকরিয়া গোজারের কোনো স্থান নেই।\nসম্প্রতি জাতিসংঘ হুঁশিয়ার করেছে, ইয়েমেনে ১ কোটি ৬০ লাখ মানুষ দুর্ভিক্ষের মুখে পড়েছে। এ জন্য তারা আন্তর্জাতিক সম্প্রদায়ের কাছ থেকে জরুরি ত্রাণ সহায়তা চেয়েছে।\nদুই বছরের বেশি সময় ধরে চলা এই যুদ্ধে অনেক ইয়েমেনি পরিবারকে দারিদ্র্য ও হতাশায় নিমজ্জিত করেছে।\nফাতিমা বলেন, ‘এখন রমজান মাস এবং আমি আপাদমস্তক দারিদ্র্যে ডুবে আছি… আমার পরিবারের জন্য খাদ্য দরদার এবং বাড়ি ভাড়া বাবদ আমাকে ২০ হাজার রিয়াল (ইয়েমেনি) পরিশোধ করতে হবে।’\nএ বছর রমজান মাস এমন সময় পড়েছে, যখন মহামারির মতো ভয়াবহভাবে ইয়েমেনজুড়ে কলেরা ছড়িয়ে পড়েছে। বিশ্ব স্বাস্থ্য সংস্থার হিসামতে, এপ্রিল মাস পর্যন্ত কলেরায় মারা গেছে ৫৩০ জন এবং আশঙ্কা করা হচ্ছে, প্রায় ৬৫ হাজার লোকের কলেরা হয়েছে।\nমোহামেদ আল-মোখদারি। ১০ সন্তানের বাবা। পরিবার নিয়ে সানায় বসবাস করেন। তিনি জানান, হাজার শুকরিয়া, তার সন্তানরা কলেরায় আক্রান্ত হয়নি। কিন্তু সব মিলিয়ে এই পবিত্র মাসে ইয়েমেন যে পরিস্থিতির মুখে পড়েছে, সেজন্য তিনি অসুখী।\nআলতোভাবে দাড়িতে হাত বোলাতে বোলাতে মোখদারি বলেন, ‘ রমজান একটি বিশেষ মাস। কিন্তু আমি কোনো সন্তোষ অনুভব করতে পারছি না, যেমনটি পারতাম যুদ্ধ ছড়িয়ে পড়ার আগে… এখন এখানে খাদ্যদ্রব্যের দাম খুবই চড়া এবং আয় করাও খুব কঠিন।’\nপরিস্থিতির সঙ্গে টিকে থাকতে মোখদারির দুই ছেলে এখন রাস্তায় রাস্তায় ঘুরে প্লাস্টিকের বোতল কোড়ায় এবং রিসাইক্লিং কারাখানায় বিক্রি করে। এতে দিনে দুই-এক ডলার আয় করতে পারে তারা। মোখদারি নিজে বেকার এবং তার পরিবার ভালো ইফতারের বন্দোবস্ত করতে পারে না। তারা প্রতিদিন ইফতার করে বড়জোর দই ও রুটি দিয়ে।\nমোখদারি বলেন, এটি খুবই কঠিন। ভাত, রুটির মতো অপরিহার্য খাবার আমরা পাই না বললেই চলে। এই রমজানে মাংস, মুরগি, পর্যাপ্ত শাকসবজি ও ফলমূল খাওয়া যেন স্বপ্নের মতো।’ তিনি আরো বলেন, ‘সেসব দিন চলে গেছে, যখন প্রতিটি ইয়েমেনি পরিবারের মতো আমার বাড়িতেও রজমানে ছিল অন্যরকম ফজিলত।’\nসানার এক মুদি দোকানের মালিক আবদুল লতিফ আল-হুবাইশি। বললেন, ‘এই রমজানে তার দোকানের মালপত্রের কাটতি খুবই কম। গত বছরের তুলনায় এবার চাহিদা অর্ধেকে নেমে এসেছে। এই অর্ধেকও আবার আসে শুধু চিনি, আটা ও চাল কিনতে। মিষ্টি, বাদাম, শাকসবজির মতো সামগ্রীর চাহিদা নেই বললেই চলে। কারণ লোকজন শুধু মৌলিক চাহিদাই মেটাতে পারছে।’\nতিনি জানান, গত বছর রমজানে মার্টেকে যেসব দোকানদার পসরা সাজিয়ে বসিয়েছিলেন, এবার আর তাদের দেখা নেই। কারণ অধিকাংশ পরিবারের প্রয়োজনমতো কেনাকাটার অর্থ তাদের হাতে নেই।\nআল-হুবাইশি আরো বলেন, ‘এমন রমজান তারা কখনো দেখেননি। যুদ্ধের মধ্যে এটি তাদের তৃতীয় রজমান। এবারই সবচেয়ে কঠিন, কারণ গত নয় মাস সরকারি কর্মকর্তাদের বেতন আটকে আছে। সারা বছরের মধ্যে রমজানে ইয়েমেনের মানুষ সবচেয়ে বেশি অর্থ ব্যয় করে। কিন্তু এ বছর ব্যয় করার মতো কিছুই নেই তাদের হাতে।’\nইয়েমেনি অর্থনীতিবিদ সাইদ আবদুল মোমিন এ বিষয়ে একমত হয়েছেন যে, এ বছরের অবস্থা খুবই করুণ। তিনি বলেন, বেতন দেওয়া হচ্ছে না, দ্রব্যমূলের দাম আকাশচুম্বী এবং ব্যবসা-বাণিজ্য স্থবির হয়ে পড়েছে। এ ছাড়া ইয়েমেনি মুদ্রার ধারাবাহিক দর পতনে পরিস্থিতি আরো নাজুক হচ্ছে। ডলারের বিপরীতে ইয়েমেনি রিয়ালের ক্রমেই দর পতন দ্রব্যমূল্য বাড়াচ্ছে- এটি দেশের গরিব মানুষের যন্ত্রণার একটি উৎস।\nরমজান এক মাস পরে থাকবে না। কিন্তু ইয়েমেনের এই দুঃসময় কত দীর্ঘ হবে তা কি কেউ বলতে পারে!!\nFiled Under: বিশ্ব


কোটা সংস্কার; পেটালেন কেন? দায় কার?\nকোটা সংস্কার; পেটালেন কেন? দায় কার?